title: Z1 Leberecht Maass

text:
"Leberecht Maass" otettiin palvelukseen 14. tammikuuta 1937, ja sen ensimmäinen päällikkö oli korvettikapteeni Friedrich Traugott Schmidt. Nopeuskokeet tehtiin 11. ja 12. maaliskuuta Neukrugin edustan mitatulla merimaililla, ja alus saavutti nopeuden 29,4 solmua 54 000 hevosvoimalla potkurien pyöriessä 298 kierrosta minuutissa. Alus aloitti operatiivisen palveluksensa, kun se oli määrätty 1. toukokuuta torpedoveneiden komentajan () lippulaivaksi.
Aluksen komentajaksi tuli lokakuussa korvettikapteeni Gerhard Wagner. Alus vieraili toukokuussa 1938 Göteborgissa, mistä palattuaan se siirrettiin telakalle huollettavaksi. Huollon aikana aluksen keula vaihdettiin ja komentosillan etuosa rakennettiin uudelleen. Joulukuussa alus purjehti sisaralustensa kanssa Islantiin, kun alusluokan kelpoisuutta Pohjois-Atlantin talviolosuhteisiin testattiin.


title: Z1 Leberecht Maass

text: Ennen toista maailmansotaa Saksan laivastolla oli ainoastaan kaksi merkittävää tapahtumaa, joissa se esitteli laivastonsa tehokkuutta ja voimaa. Espanjan sisällissodan aikana laivasto harjoitteli Espanjan vesillä ja Memelin miehitys. Memelin alue oli luovutettu Versailles'n rauhassa Liettualle. Kolmen taskustaistelulaivan ja kahden risteilijän osaston suojana oli kahdeksan hävittäjää muun muassa "Leberecht Maass" ja yhdeksän torpedovenettä. Osasto purjehti 23. maaliskuuta 1939 ilman vastarintaa Memeliin, jossa "Deutschlandin" kannelta tilannetta seurasi Adolf Hitler.


title: Z1 Leberecht Maass

text: Huhtikuussa 1939 aluksen päällikkyyden vastaanotti korvettikapteeni Fritz Bassenge. Alus osallistui 18. huhtikuuta – 16. toukokuuta Kriegsmarinen ensimmäiseen ja ainoaan Atlantilla pidettyyn laivastoharjoitukseen. Harjoitusosaston ja laivaston komentajan lippulaivana oli "Gneisenau" ja muina aluksina "Deutschland", "Z14 Friedrich Ihn" ja "Z15 Erich Steinbrinck" sekä kaksi sukellusvenelaivuetta emälaivoineen. Harjoituksen aikana alus vieraili Ceutassa ja Arosanlahdella.


title: Z1 Leberecht Maass

text: Itämerellä elokuussa pidettyjen harjoitusten jälkeen alus siirrettiin torpedoveneiden komentajan vara-amiraali Günther Lütjensin lippulaivasta Pillauhun sijoitettujen 1. ja 4. hävittäjälaivueiden mukana valmistautumaan iskuun Puolaa vastaan. Hävittäjistä muodostettiin 1. syyskuuta hävittäjäosasto, jonka tehtävänä oli häiritä Puolan rannikon merenkulkua. Tehtävää suorittaessaan "Leberecht Maass" vältti Puolan laivaston sukellusveneen "ORP Wilkin" laukaisemat torpedot. Alus taisteli 3. syyskuuta 1939 "Z9 Wolfgang Zenkerin" kanssa Puolan laivaston miinalaiva "ORP Gryfiä" ja hävittäjä "ORP Wicheriä" vastaan Gdynian satamassa. Neljä merisotilasta kuoli "Leberecht Maassilla", kun sen kylkeen osui taistelussa 150 millimetrin kranaatti. Seuraavana päivänä alus siirrettiin Swinemündeen korjattavaksi.


title: Z1 Leberecht Maass

text: Hävittäjät koottiin 30. marraskuuta hävittäjäkomentajan () alaisuuteen, mutta "Leberecht Maass" pysyi torpedoveneiden komentajan lippulaivana alaisuudessaan 1., 2., 5. ja 6. torpedovenelaivue sekä 1. ja 2. moottoritorpedovenelaivue. Se liitettiin kuitenkin 22. joulukuuta 2. hävittäjälaivueeseen. Alus osallistui kahdeksan muun hävittäjän kanssa 10. helmikuuta 1940 Happisburghin ja Orford Nessin edustojen miinoituksiin, joissa laskettiin kaikkiaan 360 miinaa. 18. helmikuuta alus suojasi operaatio Nordmarkissa "Z5 Paul Jacobin", "Z20 Karl Galsterin" ja "Z21 Wilhelm Heidkampin" kanssa "Gneisenauta" ja "Scharnhorstia" sekä "Admiral Hipperiä", kun osasto etsi liittoutuneiden aluksia Pohjanmereltä aina Shetlannin ja Bergenin väliseen kapeikkoon asti. Operaation tarkoituksena oli kostaa kaksi päivää aiemmin tapahtunut "Altmarkin" valtaus. Etsintä jäi tuloksettomaksi, ja sitä jatkettiin seuraavana päivänä, jolloin "Leberecht Maass" ja "Paul Jacobi" etsivät aluksia Skagerrakista. Sieltä ne palasivat 20. helmikuuta Wilhelmshaveniin.


title: Z1 Leberecht Maass

text: Asevoimien esikunta ( eli OKW) oli määrännyt ilma- ja merivoimien yhteistoiminnasta kyseisellä merialueella. Ohje koski nimenomaisesti Marinegruppe Westiä sekä X ilma-armeijakuntaa. Ohjeen mukaan kummankin puolustushaaran tulee ilmoittaa toiselle alueella suunnittelemansa operaatiot. Tähän sisältyi kielto Westwall-miinoituksen itäpuolisista ilmaoperaatioista. "Leberecht Maass" lähti 22. helmikuuta merelle viiden muun 1. hävittäjälaivueen aluksen kanssa tarkoituksenaan upottaa ilmavoimien tiedustelulennolla havaitsemat Doggermatalikolla kalastaneet brittialukset operaatio Wikingerissä. Suunnitellulla reitillä oli saksalainen Westwall-sulku, jonka läpi alusten tuli navigoida kapeaa reittiä. Illalla osasto purjehti läpi miinoituksen suuntaan 300 astetta kohtuullisen suurella nopeudella.


title: Z1 Leberecht Maass

text:
Neumünsteristä Schleswig-Holsteinista lähti 22. helmikuuta kello kuusitoista partiolennolle Saksan ilmavoimien pommituslentorykmentti 26:n ( eli KG26) II lennoston 4. laivueen Heinkel He 111H -pommikoneet. Lentokoneiden tehtävänä oli hyökätä meriliikennettä vastaan Thamesin ja Humberin estuaarien välisellä alueella. Pohjanmerellä oli näkyvyys 30 mailia ja täysikuu loisti kaakossa. Lentokoneet lensivät jonossa etelään kohti Syltin eteläkärkeä, mistä ne jatkoivat tuhannen metrin korkeudessa kohti Humberia.
Lentokoneista havaittiin kello hävittäjäosasto, joka matkasi jonossa kovaa vauhtia luoteeseen. Pommikone nousi 1 500 metriin ja pudotti neljän pommin sarjan, jolloin alus avasi ilmatorjuntatulen. Kaksi pommeista putosi veteen ja kolmas "Leberecht Maassin" keskilaivaan. Neljännen pommin putoamispaikkaa ei havaittu. Vaurioitunut alus menetti vauhtia, mutta pysyi pinnalla. Toisesta pommisarjasta kaksi pommia osui aluksen keskilaivaan. Alus menetti ohjattavuutensa ja ajautui Britannia kuninkaallisen laivaston "HMS Intrepidin" ja "HMS Ivanhoen" vasta laskemaan miinakenttään. Alus osui miinaan, jolloin se katkesi kahtia. Aluksen mukana kuoli 282 miehistön jäsentä, joiden joukossa aluksen päällikkö Bassenge. Osaston muut hävittäjät pelastivat merestä 60 miestä. Pelastustöiden aikana "Z3 Max Schultz" osui miinaan, upposi ja vei mukanaan kaikki aluksella olleet 308 miestä.


title: Goodbye Pork Pie Hat

text: Goodbye Pork Pie Hat (myöhemmin uudelleennimetty Theme for Lester Young) on Charles Mingusin jazzstandardi vuodelta 1959. Se julkaistiin "Mingus Ah Um" -albumilla. Mingus kirjoitti kappaleen elegiaksi saksofonisti Lester Youngille, joka kuoli kaksi kuukautta ennen kappaleen äänittämistä.


title: Goodbye Pork Pie Hat

text: ”Goodbye Pork Pie Hat” on Mingusin parhaiten tunnettuja jazzsävellyksiä ja monet eri artistit ovat tehneet siitä oman version.


title: Z3 Max Schultz

text: Z3 Max Schultz oli Saksan laivaston vuonna 1935 vesillelaskettu tyypin 1934 hävittäjä. Hieman toisen maailmansodan alkamisen jälkeen alus törmäsi Saksan laivaston torpedoveneeseen kohtalokkain seurauksin torpedoveneen upotessa. Helmikuun puolivälissä 1940 alus osallistui Pohjanmerellä partiomatkaan, jonka aikana "Z1 Leberecht Maass" joutui Saksan ilmavoimien upottamaksi. Pelastustöiden aikana "Max Schultz" osui miinaan upoten nopeasti ja vieden mukanaan koko miehistönsä.


title: Z3 Max Schultz

text: Alus oli nimetty tammikuussa 1917 taistelussa kaatuneen Saksan keisarikunnan laivaston torpedoveneen "SMS V69":n päällikön Max Schultzin mukaan.


title: Z3 Max Schultz

text: Alus tilattiin 7. huhtikuuta 1934 telakkanumerolla 244 Deutsche Werkeltä Kielistä, missä köli laskettiin 2. tammikuuta 1935. Alus laskettiin vesille vielä saman vuoden lopulla 30. marraskuuta ja valmistui 8. huhtikuuta 1937.


title: Z3 Max Schultz

text: "Max Schultz" otettiin palvelukseen 8. huhtikuuta 1937 ensimmäisenä päällikkönään korvettenkapitän Martin Balzer. Alus osallistui 22. elokuuta Kielissä laivastokatselmukseen ja sotaharjoitukseen, jotka järjestettiin "Prinz Eugenin" vesillelaskua juhlistamaan. Elokuussa aluksen päällikkyyden vastaanotti korvettenkapitän Claus Trampedach. Alus kolaroi 25. elokuuta 1939 Bornholmin lähistöllä torpedovene "Tigerin" kanssa, jolloin torpedovene upposi. "Z2 Georg Thiele" hinasi pahoin vaurioituneen sisaraluksensa Swinemündeen, josta se siirrettiin Oderwerken telakalle Stettiniin.


title: Z3 Max Schultz

text: Alus palasi palvelukseen syyskuussa 1939 ja se suojasi Pohjanmerellä "Gneisenauta" ja "Kölniä" 8.-10. lokakuuta. Se valvoi kuukauden lopulla Skagerrakin meriliikennettä, joka päättyi 28. lokakuuta aluksella tapahtuneeseen turbiiniräjähdykseen. Aluksen kattilahuone 1 täyttyi vedellä. Ilman konetehoa jäänyt alus laski ankkurin, mutta sen hinaaminen ei kovassa merenkäynnissä onnistunut. Lopulta alus saatiin liikkeelle omin voimin ja se siirtyi "Z14 Friedrich Ihnin" ja "Z16 Friedrich Eckoldtin" saattajinaan Kieliin telakalle.


title: Z3 Max Schultz

text: Alus liitettiin Pohjanmerelle sijoitettuun 2. hävittäjälaivueeseen. Alus oli 22. helmikuuta merellä viiden muun hävittäjän kanssa upottaakseen Doggermatalikolla kalastaneet brittialukset operaatio Wikingerissä. Matkan aikana osasto joutui Saksan ilmavoimien X ilma-armeijakunnan lentokoneiden maaliksi, jolloin "Z1 Leberecht Maass" menetti ohjattavuutensa. Pahoin vaurioitunut alus ajautui brittiläiseen miinakenttään osuen miinaan katketen kahtia. Pelastustöiden aikana "Max Schultz" osui miinaan upoten, jolloin kaikki aluksella olleet 308 miehistönjäsentä saivat surmansa.


title: Li Changchun

text: Li Changchun (yks. 李长春; per. 李長春; pinyin: "Lǐ Chángchūn"; s. helmikuussa 1944) on kiinalainen poliitikko ja Kiinan kommunistisen puolueen politbyroon jäsen. Li on johtanut vuodesta 2002 lähtien puolueen henkisen kehityksen komissiota, joka käytännössä vastaa maan mediasta ja propagandasta. Li'tä arvellaan maansa viidenneksi vaikutusvaltaisimmaksi poliitikoksi ja hän on ollut myös Forbesin vaikutusvaltaisimpien ihmisten listalla.


title: Kai Fagerström

text:
Kai Fagerström (s. 1964) on suomalainen valokuvaaja, joka voitti "Vuoden Luontokuva" -kilpailun vuonna 2011 valokuvalla "Kettu".
Fagerström sai erikoiskunniamaininan "Veolia Wildlife Photographer of the Year" -kilpailussa vuonna 2010 sekä sarjavoiton 2012.


title: Cigarettes and Valentines

text: Cigarettes and Valentines on Green Dayn peruutettu studioalbumi. Albumi oli jo lähes valmis, kun sen 20 kappaleen masternauhat varastettiin kesällä 2003. Kappaleiden uudelleenäänityksen sijasta yhtye päätti aloittaa tyhjästä uuden albumin teon, minkä seurauksena julkaistiin albumi "American Idiot" syyskuussa 2004.


title: Luettelo televisiosarjan Águila roja jaksoista

text: Televisiosarjan Águila roja jaksot.


title: Ihmisen poika (romaani)

text: Ihmisen poika on Mike Pohjolan vuonna 2011 ilmestynyt kirja, ”omaelämäkerrallinen Jeesus-romaani”. Teoksen elokuvausoikeudet on myyty Hollywood-tuottajalle.


title: Ihmisen poika (romaani)

text: "Tähtivaeltajan" Elli Leppä nosti kirjan ongelmista esiin muun muassa juonen toiston ja liiallisen uppoutumisen päähenkilön elämänvaiheiden kuvaukseen. Toistuvat Jeesus-kriisit eivät tarjoa aiheeseen mitään uutta näkökulmaa. Liian yksinkertainen kirjoitustyyli ei päästä lukijaa syvälle päähenkilön ajatuksiin. Juonen olisi pitänyt olla tarinallisempi.


title: Tapio Kangas

text: Tapio "T" Kangas on suomalainen säveltäjä, sanoittaja, sovittaja ja artisti, joka on saanut musiikillisen koulutuksensa Yhdysvalloissa (BA) ja Englannissa (MA). Hän aloitti uransa amerikkalaiseesa Spacer-yhtyeessä, joka julkaisi yhden albumin "Where No Band Has Gone Before" (1991). Spacer työskenteli Jonathan Kingin ja Donnie Irisin kanssa ja saavutti paikallista suosiota bändikilpailujen ja parin sinkun kautta. Muutettuaan takaisin Suomeen Kangas keskittyi mainosmusiikin tekemiseen, kunnes Bluebird-levy-yhtiö tarjosi hänelle levytyssopimuksen.


title: Tapio Kangas

text: 1990-luvulla Kangas esiintyi televisiossa kuten Syksyn Sävelessä (1992, 1997), josta jälkimmäisestä tuli saavutuksena kolmas sija kappaleella ”Julia”. Lisäksi Tapio oli mukana Levyraadissa kaksi kertaa, ja vuonna 1992 hän voitti sen kappaleellaan ”Hukattujen hetkien hotelli”.


title: Tapio Kangas

text: 1990-luvun puolivälissä Kangas muutti Ruotsiin ja toimi äänittäjänä ja tuottajana Göteborgissa, sekä ION-yhtyeen toisena jäsenenä. Hän teki myös läheistä yhteistyötä Tuff-Studion tuottajien kanssa. Kangas oli myös mukana monella ruotsinsuomalaisella levyllä lauluntekijänä, kunnes muutti Lontooseen 2000 opiskelemaan elokuvamusiikkia saatuaan opiskelunsa päätökseen Göteborgin yliopistossa.


title: Tapio Kangas

text:
Lontoossa Tapio Kangas opiskeli Nigel Clarken, Nick Ingmanin ja Sir Rodney Bennettin johdolla, mutta solmi myös samoihin aikoihin Virgin UK:n kanssa sopimuksen Tundra-projektilleen. Tuottajaksi valittiin Adiemus-maineesta tunnettu Declan Colgan. Debyyttilevy jäi kuitenkin tekemättä budjettisyistä. Tapio viimeisteli kuitenkin albumin (Jade) palattuaan Suomeen 2000-luvun puolessa välissä.
Helsingistä käsin Kangas teki mainosmusiikkia eri TV-kanaville (mm. Max, Leffa, A Studio, Ajankohtainen Kakkonen, YLE TV- ja radiouutiset, Fakta XL, Laaja Kuva ja Fakta) ja tuotti mm. Matti Eskon, Bablon, Marionin ja Tauskin albumit. Lisäksi Tapio on säveltänyt ja tuottanut Tapyo-nimellä.


title: Tapio Kangas

text: Vuonna 2012 Kangas palasi Lontooseen ja aloitti opiskelun Metropolis Academy:ssa "The Art Of Music Production" kurssilla opettajinaan mm. Marc Fox, Peter Vettese, Steve Levine ja Phil Bodger. Vuonna 2012 Kangas kasasi nuoruuden yhtyeensä Spacerin uudestaan tällä kertaa ruotsinsuomalaisen kitaristi-tuottajan Seppo Ihmeen ja paikallisten ruotsalaismuusikoiden kanssa. Tuottajaksi löytyi englantilainen Mark "Tufty" Evans, joka on työskennellyt Bee Geesin, Joe Cockerin ja Elton Johnin kanssa. Vuonna 2104 Tapio teki managerisopimuksen KRMB-yhtiön kanssa, joka hoitaa myös The Spacer-yhtyeen lanseerauksen.


title: Tapio Kangas

text: Tapio Kangas on säveltänyt ja tuottanut lauluja useille eri artisteille kuten Jamppa Tuomiselle, Jukka Toloselle, Bablolle, Norman Bergenille, Matti Eskolle, Eero Heinoselle (The Rasmus), Pepe Ahlqvistille, Marionille, Esa Elorannalle, Tarja Lunnakselle, Jukka Kuoppamäelle, Francis Goyalle, Tauskille ja Cat Catille.


title: Tapio Kangas

text: Vuonna 2016 The Spacer teki levytys- ja PR-sopimuksen Matchbox Recordings/Universal Musicin kanssa ja ensimmäinen single "Creature" featuring Peter Cox (of Go West) samana vuonna.


title: Tapio Kangas

text: Tapio Kangas on yksi harvoista suomalaisista lauluntekijöistä ja tuottajista, jonka laulut ovat nousseet Englannissa listoille ("Creature" no. 17 ja "Alien" no 31).


title: Michael-additio

text: Michael-additio eli Michael-reaktio on stabiloidun karbanionin (esimerkiksi enolaatin) additioreaktio α,β-tyydyttymättömän karbonyyliyhdisteen tai vastaavankaltaisen yhdisteen kanssa. Reaktio kuuluu konjugaattiadditioihin eli 1,4-additiohin. Michael-additio on hyvin yleisesti käytetty tapa muodostaa hiili-hiili-sidoksia orgaanisessa synteesissä.


title: Michael-additio

text: Michael-additio on nimetty kehittäjänsä yhdysvaltalaisen kemistin Arthur Michaelin mukaan. Michaelin innoituksena reaktion keksimiseen oli vuonna 1884 julkaistu M. Conradin ja M. Guthzeitin artikkeli, jossa he raportoivat syklopropaanijohdannaisen synteesin käyttäen etyyli-2,3-dibromipropionaattia ja dietyylimalonaatin natriumsuolaa. Michael huomasi, että hän sai syntetisoitua saman yhdisteen käyttäen dietyylimalonaatin natriumsuolaa ja toisena lähtöaineena 2-bromiakryylihapon etyyliesteriä. Tämä tulos julkaistiin vuonna 1887. Hän päätteli, että saman tuotteen muodostuminen viittaa additioreaktioon, jossa toisena osapuolena on enolaatti, joka reagoi bromiakryylihapon esterin konjugoituneen systeemin kanssa.


title: Michael-additio

text: Michael kykeni tutki reaktioita erityisesti tyydyttymättömien esterien ja enolaattien välisiä reaktioita. Yksi tärkeimmistä reaktioista oli dietyylimalonaatin ja etyylikinnamaatin välinen reaktio. Tuotteina muodostui näiden kahden esterin kondensaatiotuote ja tämän Michael katsoi varmistavan päättelynsä oikeaksi. Hän tutki myös etyylikinnamaatin, dietyylisitrakonaatin (sitrakonihapon dietyyliesterin) tai asetoasetaatin natriumsuolan välistä reaktiota.


title: Michael-additio

text: Michael-additiossa nukleofiilina toimii stabiloitu anioni. Tällainen voi olla esimerkiksi enolaatti, joka on tyypillisesti muodostunut β-diketonista, kuten asetyyliasetonista, malonihapon esteristä, kuten dietyylimalonaatista tai β-ketoesteristä. Karbanionia stabiloivat myös nitro- tai nitriiliryhmät. Näitä yhdisteitä kutsutaan Michael-donoreiksi. Michael-donorin kanssa reagoivaa yhdistettä nimitetään Michael-akseptoriksi. Se sisältää konjugoidun systeemin ja voi olla esimerkiksi α,β-tyydyttymätön ketoni, aldehydi, esteri, nitriili tai nitroyhdiste.


title: Michael-additio

text: Michal-additio on tyypillisesti emäskatalysoitu ja eräissä tapauksissa se voi olla myös happokatalysoitu. Emäs poistaa donoriyhdisteeltä happaman protonin, jolloin muodostuu enolaattianioni. Enolaatti reagoi akseptorimolekyylin hiili-hiili-kaksoissidoksen kanssa ja varsinainen tuote muodostuu protonoitumisen seurauksena.


title: Michael-additio

text: Muodostuvan tuotteen stereokemia on riippuvainen enolaatin stereokemiasta. Jos enolaatti on E-konfiguraatiossa, muodostuvan tuotteen stereokemia on "syn", ja jos enolaatin konfiguraatio on Z, muodostuu anti-konfiguraation omaava tuote. Michael-additiosta on olemassa asymmetrisiä, stereoselektiivisiä versioita. Selektiivisyys voidaan saada aikaiseksi käyttämällä kiraalista apuainetta, joka voi olla johdettu esimerkiksi proliinista tai voidaan käyttää myös optisesti aktiivisia luonnonyhdisteitä, kuten sparteiinia.


title: Michael-additio

text: Michael-additiota muistuttavia reaktioita voi tapahtua spesifisillä enolaattiekvivalenteilla. Silyylienolieettereitä käytettäessä reaktiota kutsutaan Mukaiyama-Michael additioksi ja katalyyttinä käytetään usein Lewis-happoa, kuten titaanitetrakloridia. Tässä reaktiossa muodostuva tuote on tyypillisesti anti-diastereomeeri ja selektiivisyyttä voidaan lisätä käyttämällä katalyyttinä esimerkiksi titaani-isopropoksidia.


title: Kasvissosekeitto

text: Kasvissosekeitto on lihaton ja kalaton keitto, joka on valmistettu soseutetusta porkkanasta tai muista kasviksista. Porkkanaista kasvissosekeittoa voidaan kutsua porkkanasosekeitoksi. Kasvissosekeittoa voidaan nauttia esim. voileivän kera.


title: Kasvissosekeitto

text: Sosekeiton voi tehdä yli jääneistä kypsistä kasviksista, jolloin se pienentää ruoan hävikkiä.


title: Vakseenihappo

text: Vakseenihappo on omega-7-rasvahappo. Se on transrasvahappo, jota luontaisesti esiintyy märehtijöiden rasvassa sekä maitotuotteissa kuten maidossa, voissa ja jogurtissa. Se on hallitseva rasvahappo myös ihmisen maidossa esiintyvässä transrasvassa.


title: Vakseenihappo

text: Vakseenihapon nimi on johdettu latinan lehmää tarkoittavasta sanasta "vacca". Sen IUPAC-nimi on ("E")-11-oktadekeenihappo ja lipidilyhytnimi 18:1 "trans"-11.


title: Vakseenihappo

text:
Vakseenihappo löydettiin vuonna 1928 eläinrasvoista ja voista. Se on pääasiallinen transrasvahappo-isomeeri maitorasvassa.
Nisäkkäät muuttavat sen delta-9-desaturaasin avulla rumeenihapoksi, joka on konjugoitu linolihappo (CLA),
jolloin sillä esiintyy antikarsinogeenisia ominaisuuksia.


title: Vakseenihappo

text: Vakseenihapon stereoisomeeria, cis-vakseenihappoa, joka sekin on omega-7-rasvahappo, esiintyy tyrnimarjojen öljyssä. Sen IUPAC-nimi on ("Z")-11-oktadekeenihappo, lipidilyhytnimi 18:1 "cis"-11 ja CAS-numero 506-17-2.


title: Vakseenihappo

text: Vuonna 2008 Albertan yliopistossa tehty tutkimus antoi viitteitä siitä, että rottien ruokinta vakseenihapolla 16 viikon ajanjaksolla sai aikaan kokonaiskolesterolin, LDL-kolesterolin ja triglyseridien pitoisuuksien alenemisen. Tutkijat valmistelevat jatkotutkimusten suorittamista, mukaan lukien kliinisiä tutkimuksia.


title: Vakseenihappo

text: Vakseenihappoa on löydetty poikkeavasti orbitofrontaalisesta korteksista bipolaarihäiriötä ja skitsofreniaa sairastaneilta potilailta.


title: Vakseenihappo

text: Tyydyttymättömien omega-7-rasvahappojen kuten palmitoleiinihapon ja vakseenihapon hapettuminen ihon pinnalla 2-nonenaaliksi saattaa olla "vanhan henkilön hajuksi" kutsutun ilmiön syynä.


title: Butterfly and Sword

text: Butterfly and Sword ("San lau sing woo dip gim") on vuonna 1993 ensi-iltansa saanut hongkongilainen wuxiaelokuva. Elokuvan on ohjannut Michael Mak ja käsikirjoittanut John Chong. Pääosassa esiintyvät Tony Leung, Jimmy Lin, Michelle Yeoh, Joey Wang ja Donnie Yen.


title: Kultainen spiraali

text: Kultainen spiraali on logaritminen spiraali, jonka kasvutekijä on φ, kultainen leikkaus. Siis kultainen spiraali levenee (tai etenee kauemmaksi alkupisteestään) tekijän φ verran joka neljänneskierroksella jonka se kääntyy.


title: Kultainen spiraali

text: Kultaisen spiraalin napakoordinaattiyhtälö on sama kuin muille logaritmisille spiraaleille, mutta erikoisarvolla kasvutekijälle b:


title: Kultainen spiraali

text: tai


title: Kultainen spiraali

text: jossa e on luonnollisten logaritmien kantaluku, a on mielivaltainen positiivinen reaalivakio, ja b sellainen, että θ on suora kulma (neljänneskäännös jompaankumpaan suuntaan):


title: Kultainen spiraali

text: Joten b on


title: Kultainen spiraali

text: b:n numeerinen arvo johtuu siitä onko suora kulma mitattu 90 asteena vai formula_5 radiaanina; ja kun kulma voi olla kumpaan tahansa suuntaan, on helpointa kirjoittaa yhtälö b:n itseisarvolle (siis b voi olla myös tämän arvon vastaluku):


title: Kultainen spiraali

text: Vaihtoehtoinen yhtälö logaritmiselle ja kultaiselle spiraalille on:


title: Kultainen spiraali

text: jossa vakio c on:


title: Kultainen spiraali

text: mikä kultaiselle spiraalille antaa c:n arvot:


title: Kultainen spiraali

text: jos θ on mitattu asteina, ja


title: Kultainen spiraali

text: jos θ on mitattu radiaaneina.


title: Kultainen spiraali

text: On useita samanlaisia spiraaleita, jotka approksimoivat, mutteivat ole täsmälleen samoja kuin kultainen spiraali. Näitä usein sekoitetaan kultaiseen spiraaliin.


title: Kultainen spiraali

text: Esimerkiksi, kultaista spiraalia voidaan approksimoida "kääntyvällä suorakaide diagrammilla," jossa spiraloivien kultaisten suorakaiteiden muodostamien neliöiden vastakkaiset kulmat ovat yhdistetty neljännesympyröillä. Lopputulos on erittäin lähellä aitoa kultaista spiraalia. (Katso kuva ylimpänä oikealla).


title: Kultainen spiraali

text: Toinen approksimaatio on Fibonaccin spiraali, mikä ei ole aito logaritminen spiraali. Se muodostuu sarjasta neljännesympyräisiä kaaria joiden säteet ovat peräkkäin kasvavia Fibonaccin lukuja. Joka neljännes käännös Fibonaccin spiraali levenee φ:n sijasta muuttuvan tekijän, joka on yhtäsuuri kuin Fibonaccin lukujonon termin suhde edeltäjäänsä, verran. Peräkkäisten termien suhteet Fibonaccin sarjassa lähestyvät φ:tä, joten spiraalit muistuttavat toisiaan.


title: Kultainen spiraali

text: Approksimaalisia logaritmisia spiraaleja voi ilmetä luonnossa (esimerkiksi spiraaligalaksien kierteissä). Helmiveneiden kuorien joskus sanotaan levenevän kultaisen spiraalin mukaisesti, ja ne liittyvät siten sekä φ:hin että Fibonaccin sarjaan. Todellisuudessa, helmiveneiden kuorissa (ja monissa nilviäisten kuorissa) esiintyy logaritmisen spiraalin mukaista kasvua, mutta eri kulmassa kuin kultaisessa spiraalissa. Tämä sallii organismin kasvun muotoa muuttamatta. Spiraalit ovat yleisiä luonnossa ja kultaiset spiraalit ovat yksi erikoistapaus niistä.


title: Sahateollisuus

text: Sahateollisuus on mekaanisen puunjalostusteollisuuden haara, joka keskittyy sahatavaran valmistamiseen.


title: Sahateollisuus

text: Sahalle toimitetaan puita, tukkeja metsästä, niitä kastellaan, ja niistä jalostetaan erilaisia lautoja rakennusteollisuuden ja omatoimisen rakentamisen tarveaineiksi. Aikaisemmin sahalle uitettiin tukkeja vesistöjä pitkin, nykyään puu kuljetetaan pääasiassa puutavara-autoilla maanteitä pitkin.


title: Sahateollisuus

text: Sahateollisuuden tuotteita ovat:


title: Lääkärien salaliitto

text: Lääkärien salaliitto tai lääkärisalaliitto oli Neuvostoliitossa hieman ennen Josif Stalinin kuolemaa 1952–1953 paljastettu kuvitteellinen juutalaisten lääkärien salaliitto neuvostojohtajien salamurhaamiseksi. On arveltu, että tapauksen varjolla aiottiin käynnistää uudet, mahdollisesti juutalaisvastaiset poliittiset vainot. Stalinin kuoltua hänen seuraajansa kuitenkin hautasivat asian.


title: Lääkärien salaliitto

text: Vuonna 1952 Stalin mainitsi politbyroon istunnossa juutalaisten lääkärien olevan amerikkalaisten ja sionistien agentteja.


title: Lääkärien salaliitto

text:
Stalin aloitti vainon 13. tammikuuta 1953 julkaisemalla uutistoimisto TASS:in välityksellä Pravdassa artikkelin, jossa väitetty salaliitto paljastettiin. Välittömästi vangittiin 37 henkilöä, mutta lukumäärä kasvoi nopeasti satoihin. Monet juutalaiset lääkärit menettivät työnsä ja heidät vangittiin, lähetettiin GULAGiin tai teloitettiin. Pravda keräsi allekirjoituksia avoimeen kirjeeseen, jossa tunnetut neuvostokansalaiset, mukana useita juutalaisia, tuomitsivat salaliiton. Muun muassa kenraali Jakov Kreizer, laulaja Mark Reizen sekä kirjailijat Veniamin Kaverin ja Ilja Ehrenburg kieltäytyivät allekirjoittamasta kirjettä, eikä sitä lopulta julkaistu.
Neuvostoliiton Israelin lähetystössä tapahtui räjähdys 9. helmikuuta 1953. Neuvostoliitto katkaisi diplomaattisuhteet Israelin kanssa 11. helmikuuta. Seuraavana päivänä vangittiin Maria Weizmann, moskovalainen lääkäri ja Israelin ensimmäisen presidentin Chaim Weizmannin sisko.


title: Lääkärien salaliitto

text: Stalinin kuoltua vangitut lääkärit vapautettiin 31. maaliskuuta sisäministeri Berijan määräyksestä. Neuvostoyleisölle asiasta ilmoitettiin Pravdassa 6. huhtikuuta. Valtionturvallisuusministeri Mihail Rjumin erotettiin ja myöhemmin teloitettiin syyllisyydestä aiheettomaan vainoon.


title: David (Panama)

text: David on Chiriquín maakunnan pääkaupunki Panamassa. Vuoden 2000 vaestönlaskennassa kaupungissa oli 77 057 asukasta, vuonna 2010 asukasluvuksi arvioitiin 89 442.


title: David (Panama)

text: Kaupunki sijaitsee maan länsiosassa 50 kilometriä Costa Rican rajalta.


title: Paper Mario Sticker Star

text: Paper Mario Sticker Star on Intelligent Systemsin kehittämä roolipeli, joka on julkaistu vuonna 2012 Nintendo 3DS:lle.


title: Paper Mario Sticker Star

text: Vuosittaisen Tarrafestivaalin (Sticker Fest) päivänä, Bowser päättää tehdä kepposen ja levittää kuusi Kuninkaallista Tarraa (Royal Stickers) ympäri maata. Näiden mystisten, taianomaisten tarrojen, jotka ovat tarttuneet Bowseriin ja hänen alamaisiinsa, hakemiseksi, Mario lähtee seikkailulle Kerstin, tarrahaltijan kanssa, vieraillen preerioilla, aavikoilla, metsissä, lumisilla vuorilla ja tulivuorilla ympäri maailmaa, ja viimeisenä Bowserin Sky castleen.


title: Chiriquí

text: Chiriquí on maakunta Panaman länsiosassa, Costa Rican vastaisella rajalla. Sen pääkaupunki on David, pinta-ala 6 491 km ja vuonna 2010 arvioitu väkiluku 416 873.


title: Chiriquí

text: Alueella on kaksi luonnonsuojelualuetta, meikilpikonnien pesimispaikka La Barquetan luonnonsuojelualue ja merialueelta rajattu Chiriquínlahden kansallispuisto, jossa tavataan valaita, haita, rauskuja ja delfiineitä.


title: Poliisitarkastaja

text: Poliisitarkastaja on Suomen poliisin virka. Viran tehtäviä ovat muun muassa poliisilaitoksilla tehtävät tarkastukset. Poliisitarkastajaa ylempi virka on poliisiylitarkastaja ja alempi poliisipäällikkö, johtuen nimismies-viran lakkautuksesta.


title: Bocas del Toro (maakunta)

text: Bocas del Toro on maakunta Panaman länsiosassa, Costa Rican vastaisella rajalla. Sen pääkaupunki on Bocas del Toro, pinta-ala 4 657 km ja vuonna 2010 arvioitu väkiluku 125 461.


title: Bocas del Toro (maakunta)

text: Maakunta houkuttelee matkailijoita luontomatkoille ja vesiurheilun pariin.


title: Lemmijoki

text: Lemmijoki (, , ) on taajama ja Porsangin kunnan hallinnollinen keskus Finnmarkin läänissä Pohjois-Norjassa. Taajamassa oli 2 258 asukasta 1. tammikuuta 2013. Lemmijoki sijaitsee Porsanginvuonon pohjukassa. Eurooppatie E6 kulkee taajaman halki, ja Lemmijoelta menee valtatie 98 Tenon kunnan keskustaajamaan (Tana Bru). Lemmijoen pinta-ala on 2,22 km².


title: Fired Up

text: Fired Up tarkoittaa seuraavia asioita:


title: Trujillo (Honduras)

text: Trujillo on kaupunki Hondurasissa Karibianmeren rannikolla. Se on maan vanhimpia eurooppalaisten perustamia kaupunkeja, ja se on Colónin departementin pääkaupunki. Trujillon lähellä Kristoffer Kolumbus astui ensimmäisen kerran maihin Hondurasissa, ja myöhemmin kaupunki on ollut merkittävässä asemassa monissa Hondurasin historian tapahtumissa.


title: Trujillo (Honduras)

text: Vuonna 2001 kaupungissa oli vähän yli 10 000 asukasta.


title: Trujillo (Honduras)

text: Trujillo sijaitsee Trujillonlahden rannalla kapealla rannikkokaistaleella, ja kaupunki rajoittavat Capira- ja Calenturavuoret. Kaupunkia ympäröivät tiheä trooppinen metsä, eikä Hondurasin rannikkoa pitkin pääse helposti kovinkaan paljon itään Moskiittorannikon suuntaan. Historiallinen vanha kaupunki on pieni, vain kymmenisen korttelia käsittävä alue. Siellä on katedraali, keskusaukio, espanjalaisten linnoitus ja vanhoja rakennuksia 1500- ja 1800-luvuilta.


title: Trujillo (Honduras)

text: Varhaisimmat todisteet Trujillon alueen asutuksesta ovat 1200–600 eaa. Tuolta ajalta on löytynyt ruukkuja kaupungin takana olevilta vuorilta. Kolumbus rantautui ensimmäisen kerran Amerikan mannermaan maaperälle lähellä Trujilloa 14. syyskuuta 1502. Francisco de las Casas perusti Trujillon 1525. Hernán Cortés oli lähettänyt hänet kukistamaan Cristóbal de Olidin itsenäiseksi julistaman Triunfo de la Cruzin siirtokunnan, joka siirrettiin sittemmin Trujilloon. Kaupunki oli Hondurasin maakunnan keskuspaikka vuoteen 1537.


title: Trujillo (Honduras)

text: Trujillon sijainti oli strategisesti tärkeä, sillä sen syvien satamien kautta espanjalaiset alkoivat kuljettaa sisämaasta kaivettua kultaa ja hopeaa Eurooppaan. Alue houkutteli siksi myös paljon merirosvoja, eikä 1500-luvun lopulla rakennettu Santa Bárbaraban linnoitus riittänyt suojelemaan kaupunkia Islas de la Bahíalla piileskeleviä merirosvoja vastaan. Hollantialaiset merirosvot tuhosivat Trujillon 1643, ja espanjalaiset hylkäsivät kaupungin sen jälkeen yli vuosisadaksi.


title: Trujillo (Honduras)

text: Espanjalaiset palasivat Trujilloon 1787, kun he pyrkivät häätämään englantilaiset Moskiittorannikolta ja Islas de la Bahíalta. Kaupunkia vaivasivat edelleen merirosvojen hyökkäykset, ja vuonna 1859 kaupunkiin hyökkäsi yhdysvaltalainen seikkailija William Walker. Hän oli aiemmin vallannut Nicaraguan ja valtasi nyt Trujillon. Viiden päivän taistelujen jälkeen hondurasilaiset ja brittiläiset joukot onnistuivat kuitenkin pidättämään hänet, ja hondurasilaiset lopulta teloittivat Walkerin.


title: Trujillo (Honduras)

text: Trujilloon saapui 1800-luvulla garifunia, joita brittiläiset olivat siirtäneet Roatánin saarella. Garifunien perustamien siirtokuntien vaikutus näkyy kaupungissa edelleen.


title: Fonsecanlahti

text: Fonsecanlahti () on Tyynenmeren lahti Keski-Amerikassa. Sen rannalla ovat El Salvador, Honduras ja Nicaragua. Se on nimetty arkkipiispa Juan Rodríguez de Fonsecan mukaan.


title: Fonsecanlahti

text: Fonsecanlahti on Tyynenmeren lahti ja se ulottuu noin 65 kilometrin päähän sisämaahan. Sen suu on 32 kilometriä leveä El Salvadorin Cape Amapalasta Nicaraguan Cape Cosigüinaan. Leveimmillään lahti on noin 80 kilometriä leveä, ja pinta-alaltaan se on noin 1 800 neliökilometriä. Lahteen laskevat Hondurasin puolella Goascorán- ja Cholutecajoet ja Nicaraguassa Estero Real.


title: Fonsecanlahti

text: Lahdessa on useita saaria, muun muassa Meanguera, Meanguerita ja El Tigre. WWF on luokitellut saarten mangroven omaksi eliömaantieteelliseksi alueeksi. Saaret saavat runsaasti sadetta.


title: Fonsecanlahti

text: Ensimmäinen eurooppalainen lahden rannalla oli 1523 Gil González Dávila, joka nimesi sen suojelijansa, arkkipiispa Juan Rodríguez de Fonsecan mukaan.


title: Fonsecanlahti

text: El Salvadorin ja Hondurasin välinen raja Fonsecanlahdella on ollut pitkään maiden välisen riitojen kohteena. Kansainvälinen tuomioistuin sopi maiden välisen riidan 1992 ja päätti, että lahti tulee kuulua kaikille kolmelle maalle.


title: Colón (maakunta)

text: Colón on maakunta Panaman pohjoisrannikolla. Sen pääkaupunki on Colón, pinta-ala 4 576 km ja vuonna 2010 arvioitu väkiluku 241 928.


title: Colón (maakunta)

text: Pääkaupunki Colon sijaitsee Panaman kanavan suulla Karibianmeren rannikolla. Maakunnan toinen tunnettu satamakaupunki on Portobelo.


title: Tulen salaisuus

text:
Tulen salaisuus on ruotsalaisen kirjailijan Henning Mankellin vuonna 1995 ilmestynyt romaani. Se kertoo mosambikilaisesta Sofiasta. Sofian elämäntarina jatkuu kirjoissa Tulen arvoitus ja Tulen raivo. Kirjatrilogia kertoo Sofian kasvamisesta aikuiseksi köyhissä ja vaikeissa oloissa. Kirjat perustuvat tositapahtumiin. Sofia on ensimmäisen kirjan alussa 12-vuotias.
Sofian isä Hapakatanda surmataan rosvojoukon hyökätessä heidän kotikyläänsä.
Lähes kaikki muutkin kylän asukkaat otetaan hengiltä. Perheestä jäävät jäljelle Sofian lisäksi hänen sisarensa Maria ja Rosa, veli Alfredo ja heidän äitinsä Lydia Alface. He onnistuvat pakenemaan toiseen turvallisempaan kylään, jossa lapset saavat käydä koulua.


title: Tulen salaisuus

text: Sofia menettää molemmat jalkansa, kun hän astuu miinaan. Hän saa proteesit, joiden kanssa käveleminen on hankalaa. Sofiasta tulee kuitenkin taitava ompelija, ja hän pystyy elättämään itsensä omassa pienyrityksessään.


title: LÉ Setanta

text: LÉ Setanta (viirinumero A15) oli Irlannin laivaston apualus, joka oli valmistunut 1953 Liffeyn telakalta Dublinista Irlannin majakkalaitoksen emälaivana nimellä "SS Isolda".


title: LÉ Setanta

text: Laivasto lunasti aluksen 1976 apu- ja koululaivaksi, jolloin sen ensimmäiseksi päälliköksi tuli J. Jordan. Alus teki useita kalastuksenvalvontamatkoja ennen romuttamistaan 1984.


title: LÉ Ferdia

text: LÉ Ferdia (viirinumero A16) oli Irlannin laivaston tutkimusalus, joka oli alun perin vuonna 1965 valmistunut tanskalainen troolari "MFV Helen Basse". Laivasto vuokrasi 1977 aluksen vuodeksi käyttöönsä. Laivasto käytti alusta partioaluksena, mutta sen sopimattomuus tehtäväänsä esti vuokrasopimuksen uudistamisen. Alus palautettiin omistajilleen 1978.


title: Herasilmä

text: Herasilmä on hevosen tavanomaisesta mustanruskeasta poikkeava silmä, jonka iiris on vaalea, yleensä vaaleansininen. Toisin kuin tavallinen kauttaaltaan tumma hevosensilmä, herasilmä onkin ihmissilmän näköinen. Herasilmän voi aiheuttaa muun muassa silmän yli ulottuva, pigmentintuotantoa poistava valkoinen merkki tai kirjavuusalue, "splashed white"-kirjavuus, homotsygootti voikkoväritys tai samppanjaväritys.


title: Samaran rautatieasema

text: Samaran rautatieasema () on Venäjän miljoonakaupunki Samaran päärautatieasema. Monikerroksinen, pintamateriaaliltaan lasinen asemarakennus sijaitsee kaupungin ydinkeskustan eteläosissa. Asema samoin kuin miltei koko Samaran alueen rataverkko kuuluu Venäjän rautateiden osan, (Samaran aiemman nimen mukaan nimetyn) alueellisen "Kuibyševin rautatiet" -yhtiön vastuulle ().


title: Evoluutio NYT!

text: Evoluutio NYT! Charles Darwinin juhlaa on perinnöllisyystieteen emeritusprofessori Petter Portinin ja ympäristötieteen lehtori Timo Vuorisalon toimittama artikkelikokoelma evoluutiosta. Teos ilmestyi Turun yliopiston Kirja-Auroran kustantamana syksyllä 2008, Charles Darwinin juhlavuoden alla. Tiedotteessaan kustantaja sanoi, että ”huolimatta evoluutioteorian merkityksestä sitä on esitelty yllättävän niukasti suomen kielellä” ja että kirja on suunnattu korjaamaan tätä puutetta.


title: Evoluutio NYT!

text: Artikkeleiden kirjoittajat ovat suomalaisia evoluutioteorian tutkijoita. Professori Anto Leikola kirjoittaa aluksi Darwinin elämästä ja työstä. Muissa artikkeleissa käsitellään evoluutioteorian kehittymistä ja nykytilaa ja muun muassa kehitysopin suhdetta elämän syntyyn ja seksuaalisuuteen.


title: Evoluutio NYT!

text: "Helsingin sanomien" mukaan teos on kattava ja monipuolinen. Arvostelija Pekka Wahlstedt kuitenkin totesi, että tekstin kansantajuistamisessa olisi pitänyt mennä pidemmälle. Kirjassa sanotaan, että uskonnollisten väitteiden suosio elämän syntyä ja kehitystä koskien etenkin Yhdysvalloissa johtuu siitä, etteivät ihmiset tunne tieteellistä ajattelua. Wahlstedtin mukaan ”tilanne ei ole häävi” Suomessakaan.


Kutistuva turska ja muita evoluution ihmeitä on tutkija ja tiedetoimittaja Katja Bargumin ja tutkija Hanna Kokon kirja evoluutiosta. Teoksen julkaisi WSOY vuonna 2008. Kirja sai Tiedonjulkistamisen valtionpalkinnon vuonna 2009.


title: Evoluutiobiologia (kirja)

text: Evoluutiobiologia ("Evolutionsbiologi") on Mats Björklundin kirjoittama oppikirja evoluutiosta. Teoksen on suomentanut Iiris Kalliola ja suomennoksen julkaissut Gaudeamus vuonna 2009.


title: Kuka keksi luonnonvalinnan?

text: Kuka keksi luonnonvalinnan? on Heikki Sarmajan kirja, jonka julkaisi Terra Cognita 2009.


title: Chris Hemsworth

text: Chris Hemsworth (s. 11. elokuuta 1983) on australialainen näyttelijä. Hänet tunnetaan roolistaan Kim Hydenä australialaisessa televisiosarjassa "Home and Away" (2004–2007) sekä Thorin roolista useissa Marvel Cinematic Universe -elokuvissa.


title: Chris Hemsworth

text: Hemsworth on näytellyt myös esimerkiksi elokuvissa "Star Trek" (2009), "The Cabin in the Woods" (2012), "Lumikki ja metsästäjä" (2012), "Rush" (2013), "Kamppailu merta vastaan" (2015) ja "Ghostbusters" (2016).


title: Chris Hemsworth

text: Chris Hemsworth syntyi vuonna 1983 Melbournessa. Hänen vanhempansa ovat Leonie ja Craig Hemsworth. Hän kasvoi sekä Melbournessa että Pohjoisterritorion pienessä aboriginaaliyhteisössä Bulmanissa. Chris asui myöhemmin myös Phillip Islandilla, mihin hänen vanhempansa muuttivat.


title: Chris Hemsworth

text: Chrisillä on kaksi veljeä. Sekä hänen vanhempi veljensä Luke että nuorempi veljensä Liam ovat myös näyttelijöitä.


title: Chris Hemsworth

text: Australiassa Hemsworth nousi tunnetuksi saippuasarjasta "Home and Away", missä hän esitti Kim Hydeä kolmen kauden ajan. Hän jätti sarjan vuonna 2007 päästäkseen Hollywood-elokuviin.


title: Chris Hemsworth

text: Hemsworth esiintyi vuoden 2009 "Star Trek" -elokuvassa, missä hän näytteli kapteeni James T. Kirkin isää. Rooli oli lyhyt, mutta se auttoi häntä etenemään urallaan. Liam Hemsworth haki ensin sarjakuvahahmo Thorin rooliin, mutta ohjaaja Kenneth Branagh piti enemmän Chrisistä. "Thor" nosti hänet Hollywoodin kärkinäyttelijöiden joukkoon. Hemsworth on palannut hahmoon muun muassa elokuvissa "The Avengers", "", "", "" ja "".


title: Chris Hemsworth

text: Hemsworthilla on ollut Thor-elokuvien lisäksi monia muitakin päärooleja. Hän näytteli muun muassa Kristen Stewartin vastanäyttelijänä elokuvassa "Lumikki ja metsästäjä" (2012) ja tositapahtuviin perustumassa autourheiluelokuvassa "Rush" (2013). "Loma" (2015) ja "Ghostbusters" (2016) olivat vanhojen klassikoiden uusintaversioita, ja elokuvassa "12 Strong" Hemsworth näytteli Yhdysvaltain armeijan kapteenia.


title: Chris Hemsworth

text: Hemsworth on naimisissa espanjalaisen näyttelijän Elsa Patakyn kanssa. He tapasivat Hemsworthin managerin William Wardin kautta. Hemsworth ja Pataky menivät naimisiin 2010. He saivat esikoistyttärensä vuonna 2012 ja kaksospojat 2014.


title: Mon (osavaltio)

text: Mon on osavaltio Myanmarissa. Osavaltion itäpuolella sijaitsee Kayinin osavaltio, lännessä Andamaanienmeri, pohjoisessa Bagon alue ja kaakkoispuolella Tanintharyin alue. Osavaltion pinta-ala on 12 155 km², rantaviivaa sillä on noin 570 kilometriä. Osavaltion alueella on useita pieniä saaria. Osavaltion pääkaupunki on Mawlamyaing. Muita suurempia kaupunkeja ovat Kyaikkami, Kyaikto, Martaban, Mudon ja Thaton. Osavaltion nimi juontuu mon-kansasta, joka on yksi alueella asuvista etnisistä ryhmistä.


title: Mon (osavaltio)

text: Vuonna 2014 osavaltion väkiluku oli 2,05 miljoonaa.


title: Mon (osavaltio)

text: Osavaltio jakautuu kahteen piirikuntaan:


title: Shan (osavaltio)

text:
Shan on osavaltio Myanmarissa. Osavaltion koillispuolella sijaitsee Kiinan Yunnanin maakunta, itäpuolella Laos, etelässä Thaimaa ja lännenpuolella viisi Myanmarin hallinnollista aluetta tai osavaltiota. Näistä lounaassa sijaitsevat Kayah ja Kayin, lännessä Mandalay, luoteessa Sagaing ja pohjoisessa Kachin. Osavaltio on suurin maan 14 hallintoalueesta, sen pinta-ala on 155 800 neliökilometriä. Osavaltio on valtaosin maalaismaista, suurempia kaupunkeja on kolme: Lashio, Kengtung, ja osavaltion pääkaupunki Taunggyi.
Osavaltion nimi juontuu shan-kansasta, joka on yksi alueella asuvista etnisistä ryhmistä.


title: Shan (osavaltio)

text: Vuonna 2014 osavaltion väkiluku oli 5,8 miljoonaa.


title: Shan (osavaltio)

text: Osavaltion pohjoisosissa tuotetaan esimerkiksi myanmarilaista teetä.


title: Shan (osavaltio)

text: Osavaltio jakautuu 11 piirikuntaan:


title: Kayah (osavaltio)

text: Kayah on osavaltio Myanmarissa. Osavaltion länsipuolella on Kayinin osavaltio, pohjoispuolella Shanin osavaltio ja idässä Thaimaan Mae Hong Sonin provinssi. Osavaltion pinta-ala on 11 670 km² ja pääkaupunki Loikaw. Osavaltiossa asuu pääosin kareneita.


title: Kayah (osavaltio)

text: Vuonna 2014 osavaltion väkiluku oli 286 734.


title: Kayah (osavaltio)


title: Kayin (osavaltio)

text: Kayin on osavaltio Myanmarissa. Osavaltion itäpuolella on Thaimaa, koillisessa Kayahin osavaltio sekä lännessä Bagon alue ja Monin osavaltio. Osavaltion pinta-ala on 30 383 km² ja pääkaupunki Hpa-an.


title: Kayin (osavaltio)

text: Vuonna 2014 osavaltion väkiluku oli 1,572 miljoonaa.


title: Kayin (osavaltio)

text: Osavaltio jakautuu kolmeen piirikuntaan:


title: Mandalay (alue)

text: Mandalay on hallinnollinen alue Myanmarissa. Alue sijaitsee keskellä maata, lännessä sitä rajaa Sagaingin alue ja Magwayn alue, idässä Shanin osavaltio sekä etelässä Bagon alue ja Kayinin osavaltio. Alueen pinta-ala on noin 37 000 km² ja pääkaupunki Mandalay. Vuonna 2014 alueen väkiluku oli 6,14 miljoonaa.


title: Mandalay (alue)

text: Alue jakautuu seitsemään piirikuntaan:


title: Jeu de paume kesäolympialaisissa 1924

text: Jeu de paume järjestettiin näytöslajina vuoden 1924 kesäolympialaisissa. Tämä oli toinen ja toistaiseksi viimeinen kerta kun laji oli mukana olympialaisten ohjelmassa. Aiemmin jeu de paume oli mukana vuonna 1908, jossa se oli mukana virallisena lajina.


title: Sonmoro senjoro

text: Sonmoro senjoro on Lord Estin viides studioalbumi, joka julkaistiin 23. marraskuuta 2011 Hype Recordsin kautta. Albumin ensimmäinen single ”Reggaerekka” julkaistiin 30. toukokuuta 2011. Se sijoittui parhaimmillaan Suomen virallisen singlelistan ykköspaikalle. Reggaerekka-sinkku on myynyt noin 7000 kpl lokakuuhun 2011 mennessä, joka oikeuttaa kultalevyyn. Kappaleen on tuottanut MMEN ja siitä julkaistiin musiikkivideo kesäkuussa. Albumin toinen single ”Juoksen vapaana kaupunkiin” julkaistiin 3. lokakuuta 2011. Musiikkivideon ohjasi 2KG Productions. Albumin kolmantena singlenä julkaistiin kappale "Vuosi vaihtuu" (mukana Mikael Gabriel). Albumi nousi parhaimmillaan Suomen virallisen albumilistan 33. sijalle ja pysyi listalla yhteensä kolme viikkoa.


title: Tom Adair

text: Thomas Montgomery ”Tom” Adair (1913–1988) oli yhdysvaltalainen sanoittaja.


title: Tom Adair

text: Adair kävi koulua Los Angelesissa, missä hän kirjoitti runoja "The Saturday Evening Post" -lehteen. Vuonna 1940 hän tutustui kaupungissa muusikko Matt Dennisiin ja ehdotti tälle sanoitustaan ”Will You Still Be Mine?”. Lopputuloksena syntyneen Dennisin sävellyksen nauhoittivat muun muassa Tommy Dorsey ja Dennis itse. Adair jatkoi yhteistyötä Dennisin kanssa. He kirjoittivat muun muassa Frank Sinatralle kappaleet ”Everything Happens to Me”, ”Let’s Get Away From It All”, ”The Night We Called It a Day” ja ”Violets for Your Furs”.


title: Tom Adair

text: Adair teki myös yhteistyötä muiden säveltäjien kanssa. Hän sanoitti Alfonso D’Artegalle vuoden 1942 kappaleen ”In the Blue of the Evening”. Vuonna 1944 hän kirjoitti Harold S. Hopperin kanssa laulun ”There’s No You”, jonka levyttivät muun muassa Sarah Vaughan, Frank Sinatra ja Mel Tormé. Vuonna 1959 hän sai parhaan laulun Oscar-ehdokkuuden Leith Stevensin kanssa tehdyllä kappaleella ”Julie” elokuvasta "Kuolema kintereillä" (). Hän osallistui George Brunsin kanssa Disney-elokuva "Prinsessa Ruususen" musiikkiraidan tekemiseen.


title: Burgoo

text: Burgoo on nimitys, joka voi viitata useisiin eri muhennoksiin ja puuroihin.


title: Burgoo

text: Burgoo on tulinen muhennos, verrattavissa irlantilaiseen tai Mulliganin muhennokseen. Sitä tarjotaan yleensä maissileivän tai maissimuffinsien kera.


title: Burgoo

text: Burgoon tekemiseen käytettiin perinteisesti mitä tahansa käsillä olevaa lihaa ja vihanneksia, tyypillisesti hirven-, oravan-, opossumin-, pesukarhun- tai riistalinnunlihaa, josta syntyi kutsumanimi "roadkill soup" eli auton-alle-jäänyt-eläinkeitto. Nykyään burgoota tavataan Yhdysvaltain Kentuckyn ja sitä ympäröivien osavaltioissa, joissa sitä tehdään mm. koulujen varainkeruutapahtumia varten. Kentuckyssa burgoota tarjotaan sosiaalitapahtumissa, joissa jokainen osallistuja tuo omia ruoka-aineita ruoanlaittoa varten. Kentuckyn Owensboron kaupungissa, itsejulistautuneessa "burgoon pääkaupungissa", burgoota tarjotaan yhä laajasti, ja vaikka se liitetään usein vain erikoisiin tapahtumiin, kuten eväsretkeihin ja grillikisoihin, sitä myydään paikallisissa grilliravintoloissa ympäri vuoden.


title: Burgoo

text: Yksittäistä standardisoitua reseptiä ei ole, mutta burgoo on yhdistelmä ainakin kolmea eri asiaa: lihaa (esim. naudan-, sian-, porsaan- tai lampaanlihaa, usein hikkorilla savustettua), vihanneksia (esim. voipavut, maissi, okra ja perunat ovat aina olleet suosittuja) ja sakeuttamisainetta (useimmat reseptit vaativat nykyään vain maissijauhoja, jauhettuja papuja, täysjyvävehnäjauhoja tai perunajauhoja, mutta perinteisesti seokseen lisättiin myös keittoluita).


title: Burgoo

text: Napoleonin sotien aikana Iso-Britannian merivoimien sotilaat söivät burgoota aamupalaksi. Se koostui karkeasta kaurapuurosta ja vedestä.


title: Burgoo

text: 5. toukokuuta 2011 ensimmäisen maailmansodan viimeinen elävä veteraani, brittiläissyntyinen Claude Choules, kuoli. Hän palveli merivoimissa sodan aikana. Haastattelussa hän muisteli burgoon kuuluneen nuoruuteensa:


title: Matti Manninen (fyysikko)

text: Matti Jussi Manninen (s. 31. lokakuuta 1950 Laukaa) on suomalainen fyysikko ja emeritusprofessori. Hän on toiminut Jyväskylän yliopistossa soveltavan fysiikan professorina 1997–2012. Sen jälkeen hän oli yliopistonsa rehtori vuosina 2012–2017.


title: Matti Manninen (fyysikko)

text: Matti Manninen kirjoitti 1969 ylioppilaaksi Vaajakosken lukiosta. Suoritettuaan asevelvollisuutensa hän aloitti teknillisen fysiikan opinnot Teknillisessä korkeakoulussa. Hän valmistui diplomi-insinööriksi vuonna 1974. Akateemisen uransa Manninen aloitti erilaisissa tutkimustehtävissä Teknillisessä korkeakoulussa, jossa hän toimi vuodesta 1973 mm. assistenttina. Hän suoritti tekniikan tohtorin tutkinnon vuonna 1978 Teknillisessä korkeakoulussa. Valmistumisen jälkeen hän oli useiden vuosien ajan tutkijana ulkomaisissa yliopistoissa ja tutkimuslaitoksissa. Aluksi hän oli avustavana tutkijana Michiganin teknillisessä yliopistossa ja Argonnen kansallisessa tutkimuslaboratoriossa Yhdysvalloissa (1978–79). Sen jälkeen hän on työskennellyt tutkijana Pohjolan teoreettisen fysiikan instituutti Norditassa (1979–81) ja Sveitsin ydintutkimusinstituutissa ( (1981–82). Sittemmin hän on työskennellyt vielä Cornellin yliopistossa (1984–86) ja vierailevana professorina Niels Bohr-instituutissa (1993–94). Ulkomaiden ohella Manninen työskenteli myös kotimaassa, jossa hänellä oli vuoteen 1987 mennessä erilaisia vakansseja mm. tutkijana Teknillisessä korkeakoulussa sekä Helsingin yliopistossa, Suomen Akatemiassa ja VTT:llä.


title: Matti Manninen (fyysikko)

text: Vuodesta 1988 Manninen työskenteli Jyväskylän yliopistossa. Aluksi hän toimi siellä 1988–1997 fysiikan apulaisprofessorina. Hänen aloittaessaan fysiikan laitoksella työskentelivät professorit Kalevi Valli, Juhani Kantele ja Pertti Lipas sekä apulaisprofessoreina Ahti Pakkanen, Vesa Ruuskanen ja Jorma Hattula. Nämä kaikki olivat erikoistuneet joko hiukkas- tai ydinfysiikkaan. Koska Manninen oli ainoa muunlaisen fysiikan alan (teknillinen fysiikka) edustaja, hän sai vastuulleen materiaalifysiikan tutkimuksen ja opetuksen. Alkuaikoina hän teki teoreettisen tutkimuksen ohessa myös kokeellista materiaalintutkimusta. Manninen ohjasi 1990-luvun alussa neljä kokeellisen materiaalifysiikan väitöskirjaa. Eräs Mannisen oppilaista oli myöhemmin Jyväskylän yliopistossa professorina aloittanut Hannu Häkkinen.


title: Matti Manninen (fyysikko)

text: Matti Manninen teki alusta alkaen yhteistyötä fysiikan muiden tutkimusalojen tutkijoiden kanssa. 1980-luvun lopulta lähtien fysiikan ja materiaalifysiikan tutkimuksessa avautui uusia aloja. Vuosina 1989–1993 Jyväskylän yliopistossa toimi soveltavien luonnontieteiden ohjelma, jonka tuloksena fysiikan materiaalintutkimus laajeni nanofysiikkaan ja laitokselle pestattiin uusi professori (Mikko Paalanen) johtamaan alan tutkimusta. 1990-luvulla laitoksella alkoi myös huokoisten materiaalien tutkimus, jota johti professori Jussi Timonen.


title: Matti Manninen (fyysikko)

text: Manninen nimitettiin vuonna 1997 soveltavan fysiikan professoriksi Jyväskylän yliopistoon. Professuurin alkuaikoina (1997–1998) hän oli myös virkaa tekevänä apulaisprofessorina Teknillisessä korkeakoulussa. Professorina Manninen jatkoi teoreettista materiaalifysiikan tutkimustaan. 2000-luvun alussa materiaalifysiikan tutkimuksesta oli kehittynyt Jyväskylän fysiikan laitoksen toinen merkittävä tutkimusala hiukkas- ja ydinfysiikan rinnalle. Fysiikan laitoksella toimi vuosina 2000–2005 Suomen Akatemian nimeämä fysiikan huippututkimusyksikkö nimellä "ydin- ja materiaalifysiikan tutkimuslaitos", jota johtivat Matti Manninen ja professori Juha Äystö. Äystö vastasi ydinfysiikan puolesta.


title: Matti Manninen (fyysikko)

text: Professori Manninen on osallistunut erilaisiin hallintotoimiin Jyväskylän yliopistossa. Hän oli vuosina 1993–1996 Jyväskylän yliopiston fysiikan laitoksen johtaja. (Laitoksen varajohtajana hän oli toiminut 1991–1993.) Sen jälkeen hän toimi matemaattis-luonnontieteellisen tiedekunnan dekaanina 1996–2009. Hänen toimikautensa aikana matemaattis-luonnontieteellisen tiedekunnan tutkimustoiminta laajeni ja monipuolistui. Jyväskylän yliopistoon perustettiin vuonna 2002 Nanotiedekeskus. Se on poikkitieteellinen tutkimuskeskus, jossa kemian, fysiikan ja biotieteiden (solu- ja molekyylibiologian) tutkijat toimivat yhdessä samoissa tiloissa. Aluksi tiedekeskuksen tutkimustoiminta tosin tapahtui laitoksien (fysiikan laitos, kemian laitos ja bio- ja ympäristötieteiden laitos) tiloissa, mutta vuonna 2004 tutkimuskeskus sai omat toimitilansa, kun nanotiedekeskuksen rakennus ("nanotalo") valmistui. Tiedekunta teki Mannisen dekaanikaudella myös monia merkittäviä laiteinvestointeja laitoksille (kemia, fysiikka ja bio- ja ympäristötieteet). Nanotiedekeskuksen toimitalon valmistuttua (2004) hankittiin femtosekuntilaserlaitteisto, jota voidaan käyttää esimerkiksi nanotieteissä nanomateriaalien rakenteen muokkaamiseen. Laitteistolla voi tehdä myös erilaisia optisia mittauksia ja spektroskopian mittauksia näkyvän valon alueella lähellä infrapuna-aluetta sekä keski-infrapuna-alueella (). Solu- ja molekyylibiologian tutkimusta varten hankittiin vuonna 2006 uusi konfokaalimikroskooppi. Manninen toimi vuosina 2008–2009 Nanotiedekeskuksen johtajana.


title: Matti Manninen (fyysikko)

text: Dekaanikautensa jälkeen Manninen oli Jyväskylän yliopiston vararehtorina vuosina 2010–2012. Vararehtorina hän vastuullaan olivat tutkimusasiat sekä yliopiston tutkimusinfrastruktuuriin liittyvät kysymykset. Manninen valittiin joulukuussa 2011 Jyväskylän yliopiston rehtoriksi 1. elokuuta 2012 alkaen viisivuotiskaudeksi (2012–2017). Hänen toimikautensa rehtorina päättyi heinäkuun lopussa 2017.


title: Matti Manninen (fyysikko)

text: Tieteellisten tehtävien ohella Mannisella on ollut useita luottamustehtäviä. Hän toimi Suomen fyysikkoseuran puheenjohtajana vuosina 1999–2001. Hän on ollut vuodesta 1998 lähtien Suomalaisen Tiedeakatemian jäsen.


title: Matti Manninen (fyysikko)

text: Sotilasarvoltaan Manninen on vänrikki.


title: Matti Manninen (fyysikko)

text: Fyysikkona Matti Mannisen on tutkimusala on ollut pääasiassa teoreettinen materiaalifysiikka. Aloittaessaan Jyväskylässä (1988) teki materiaalifysiikan tutkimusta laskennallisen fysiikan ja teoreettisen fysiikan alalla sekä kokeellista materiaalifysiikan tutkimusta. Hänen kokeellinen tutkimuksensa kuitenkin loppui 1990-luvulla. Hän tutki materiaaleja ja niiden ominaisuuksia tutkimusryhmineen esimerkiksi fysiikan laitoksen hiukkaskiihdyttimen avulla. Näiden tutkimusten avulla saatiin tietoa esimerkiksi kestomagneettien säteilynkestävyydestä.


title: Matti Manninen (fyysikko)

text: 1990-luvulla Manninen tutki metallisiin atomiryppäisiin liittyvän kvanttimekaniikan kysymyksiä. Tutkimusala on temaattisesti samantapainen kuin atomiytimien kvanttimekaniikan tutkimus. Tuolloin professori Ben Mottelson kutsui hänet 1993 Niels Bohr-instituuttiin Kööpenhaminaan vuoden ajaksi vierailevaksi professoriksi. Kööpenhaminassa Manninen alkoi tämän vaikutuksesta tutkia kvanttipisteitä. Hän teki yhteistyötä tutkimusalalla professori Mottelsonin kanssa koko 1990-luvun loppupuoliskon, vaikka oli palasi kotimaahan vuonna 1994. Mannisen viimeisimmät tieteelliset projektit 2000-luvulla käsittelivät puolijohteiden nanopisteiden tutkimuksia. Tutkimusala liittyy läheisesti teoreettisen nanotieteen tai nanofysiikan alaan.


title: Matti Manninen (fyysikko)

text: Professori Manninen on uransa aikana julkaissut yli 250 tieteellistä artikkelia.


title: Matti Manninen

text: Matti Manninen on muun muassa seuraavien henkilöiden nimi:


title: LÉ Deirdre

text: LÉ Deirdre (viirinumero P20) oli Irlannin laivaston Deirdre-luokan vartiolaiva. Se on nimetty Irlannin mytologian traagisen sankarin Deirdren mukaan.


title: LÉ Deirdre

text: Alus tilattiin Verolme Cork Dockyardilta korvaamaan käytöstä poistuvat Ton-luokan miinanraivaajat. Sillä tuli olla pidempi toimintasäde sekä parempi merikelpoisuus Atlantin olosuhteissa kuin edeltäjillään. Siitä tuli samalla uuden alustyypin (Emer-luokka) prototyyppi. Sen köli laskettiin 8. elokuuta 1971 telakkanumerolla 819ja alus laskettiin vesille 29. joulukuuta 1971 kumminaan puolustusministerin puoliso rouva Cronin ja se otettiin palvelukseen 19. kesäkuuta 1972 ensimmäisenä päällikkönään komentajakapteeni Liam Brett.


title: LÉ Deirdre

text: Alus myytiin julkisella huutokaupalla lähtöhintanaan 60 000 Irlannin puntaa. Aluksen osti 190 000 Irlannin punnalla englantilainen purjehdusmatkoja järjestävä Seastream International, joka päätti muuttaa sen luksusjahdiksi.


title: Liekkikalat

text: Liekkikalat ("Cepolidae") on ahvenkaloihin kuuluva kalaheimo. Heimon lajeja tavataan Välimerestä, Atlantista ja indopasifiselta merialueelta.


title: Liekkikalat

text: Varhaisimmat liekkikalafossiilit on ajoitettu myöhäiselle eoseenikaudelle. Heimo voidaan jakaa kahteen alaheimoon "Cepolinae" ja "Owstoninae", joissa kummassakin on kaksi sukua. Lajeja heimossa on lähteestä riippuen 7–20, muun muassa intianliekkikala ("Acanthocephala indica"), liekkikala ("Cepola macrophthalma") ja punanuolipyrstö ("Owstonia grammodon"). Liekkikalat ovat pääasiassa melko pieniä ja harva laji kasvaa yli 40 cm:n mittaiseksi. Suurin laji "Cepola rubescens" voi saavuttaa 70 cm:n pituuden. Ruumiinrakenteeltaan liekkikalalajit ovat pitkulaisia ja kapenevat pyrstöä kohti. Selkäevä on hyvin pitkä ja melko korkea, ja on eräillä lajeilla yhtenäinen perä- ja pyrstöevän kanssa. Kuono kaloilla on lyhyt ja suu sekä silmät kookkaat. Väriltään liekkikalalajit ovat tyypillisesti keltaisia tai vaaleanpunaisia.


title: Liekkikalat

text: Liekkikaloja tavataan Atlantin Euroopan rannikolta, Välimerestä sekä indopasifiselta merialueelta ja Uuden-Seelannin rannikolta. Ne elävät tyypillisesti 30–475 metrin syvyydessä hiekka- tai mutapohjilla. Kalat kaivelevat pehmeään pohjaan käytäviä ja ovat usein kaivautuneena hiekkaan tai mutaan. Lajien ravintoa on eläinplankton. Paikoitellen liekkikaloja kalastetaan ravinnoksi, mutta kaupallisesti ne eivät ole erityisen merkittäviä.


title: Pohjoismaiden neuvoston elokuvapalkinto

text: Pohjoismaiden neuvoston elokuvapalkinto on uusin Pohjoismaiden neuvoston palkinnoista. Se jaettiin ensimmäisen kerran Pohjoismaiden neuvoston 50-vuotisjuhlan yhteydessä 2002, minkä jälkeen palkinto on jaettu vuosittain vuodesta 2005 alkaen. Palkintosumma on 350 000 Tanskan kruunua (noin 47 000 euroa), ja summa jaetaan tasan käsikirjoittajan, ohjaajan ja tuottajan kesken.


title: Pohjoismaiden neuvoston elokuvapalkinto

text: Palkinnon tarkoitus on edistää pohjoismaisen elokuvan tuotantoa ja kehittää pohjoismaisia elokuvamarkkinoita sekä pitkällä aikavälillä myös vahvistaa pohjoismaista elokuvaa kansainvälisesti.


title: Pohjoismaiden neuvoston elokuvapalkinto

text: Palkinto myönnetään pitkälle elokuvalle, joka ankkuroituu pohjoismaiseen kulttuuriin, on taiteellisesti arvokas, on ansioitunut taiteellisella omaperäisyydellään ja muodostaa yhtenäisen teoksen. Elokuvia verrattaessa myös luovuus on vaikuttava tekijä. Elokuvan kielen on mieluiten oltava pohjoismainen kieli, jotta se otettaisiin huomioon palkintoa myönnettäessä.


title: Pohjoismaiden neuvoston elokuvapalkinto

text: Palkintoa hallinnoi Pohjoismaiden neuvoston lukuun Nordisk Film- & TV-fond. Voittajan valitsee kriitikoista muodostuva tuomaristo, ja heidät on valinnut kunkin maan kansallinen instituutti. Tuomariston jäsenet ovat elokuvan asiantuntijoita. Heidän on oltava riippumattomia oman maansa elokuva-alasta ja heillä ei myöskään saa olla taloudellisia intressejä ehdokaselokuvissa. Kunkin maan ehdokkaan valitsee kansallinen tuomaristo.


title: Don (vuoden 2006 elokuva)

text: Don (myös nimellä Don: The Chase Begins Again) on Farhan Akhtarin ohjaama intialainen toimintaelokuva vuodelta 2006. Se on uudelleenfilmatisointi vuoden 1978 "Don"-elokuvasta. Elokuva menestyi Intiassa ja ulkomailla. "Don" esitettiin Berliinin elokuvajuhlilla vuonna 2007. Se voitti kolme Filmfare Awards -palkintoa; parhaasta elokuvasta, parhaasta miespääosasta ja parhaasta musiikista.


title: Don (vuoden 2006 elokuva)

text: Elokuvassa tavallinen mies Vijay värvätään esittämään alamaailman johtaja Donia.


title: Don (vuoden 2006 elokuva)

text: "Don 2" ilmestyi 23. joulukuuta 2011. Shahrukh Khan, Priyanka Chopra, Boman Irani ja Om Puri jatkavat rooleissaan. Uusia näyttelijöitä ovat Lara Dutta ja Kunal Kapoor.


title: Karlsruhe (täsmennyssivu)

text: Karlsruhe tarkoittaa seuraavia asioita:


title: 1202 Marina

text: 1202 Marina on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi G. Neujmin vuonna 1931. Pikkuplaneetta sai nimensä Marina Davidovna Lavrova-Bergin mukaan, joka työskenteli Pulkovon observatoriossa. Ennen kuin tämä asteroidi sai varsinaisen nimensä, se tunnettiin vain tunnuksella 1931 RL. Marina kiertää Aurinkoa päävyöhykkeen ulko-osissa ja on noin 55 kilometrin läpimittainen kappale. Sen pyörähdysaika on noin 9,45 tuntia.


title: Kaj Chydenius ja 40 laulujen vuotta

text: Kaj Chydenius ja 40 laulujen vuotta on säveltäjä Kaj Chydeniuksen 40-vuotistaiteilijajuhlakonsertista taltioidun tv-ohjelman ensimmäinen osa. Se esitettiin Yle TV2:ssä Tapaninpäivänä 26.12.2004. Itse konsertti pidettiin Helsingin Kulttuuritalolla 23.11.2004. Konsertissa esitettiin 40 Chydeniuksen sävellystä, yksi laulu kultakin hänen säveltäjäuransa vuodelta. Tv-ohjelman toinen osa on nimeltään Kokonainen maa ja taivas.


title: Kaj Chydenius ja 40 laulujen vuotta

text: Ohjelmassa on mm. Chydeniuksen suuria hittejä kuten: Kalliolle kukkulalle, Sinua, sinua rakastan, Natalia, Tyttö ja tanssiva karhu, Laulu kuolleesta rakastetusta ja Laulu oravasta.


title: Kaj Chydenius ja 40 laulujen vuotta

text: Tv-ohjelman tuotti Sunny Notes Oy ja sen ohjasi Erkki Pohjanheimo. Se toteutettiin Tuotantotalo Wernen ulkotuotantoautolla ja Transmix Oy:n ääniautolla. Ohjelman kesto on 79’33”.


title: 1203 Nanna

text: 1203 Nanna on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Max Wolf vuonna 1931. Pikkuplaneetta sai nimensä taiteilija Anselm Feuerbachin useiden Nanna-nimisten maalausten mukaan. Ennen kuin tämä asteroidi sai nimensä se tunnettiin väliaikaisella tunnuksella 1931 TA. Nannan läpimitta on noin 35 kilometriä ja sen pyörähdysaika on noin 25,80 tuntia.


title: Tulon derivoimissääntö

text: Tulon derivoimissääntö on matemaattinen kaava, jonka avulla voidaan laskea derivaatta funktiolle, joka sisältää derivoituvien funktioiden tulon.


title: Tulon derivoimissääntö

text:
Olkoot funktiot formula_1 ja formula_2 derivoituvia pisteessä formula_3 . Tällöin funktio formula_4 on derivoituva ja
Tulon derivoimissääntö voidaan kirjoittaa myös yksinkertaisempaan muotoon:


title: Tulon derivoimissääntö

text: Todistetaan tulon derivoimissääntö derivaatan matemaattisen määritelmän, erotusosamäärän raja-arvon, avulla. Tämän määritelmän mukaan


title: Tulon derivoimissääntö

text:
formula_7 .'
Olkoon funktio formula_4 derivoituva, ja todistetaan että
Ilmaistaan yhtälö formula_10 funktioiden formula_1 ja formula_2 avulla


title: Tulon derivoimissääntö

text: Lisätään ja vähennetään termi formula_14 yhtälöön formula_15 ja järjestetään termit uudelleen:


title: Tulon derivoimissääntö

text: Derivaatan määritelmän perusteella


title: Tulon derivoimissääntö

text: ja


title: Tulon derivoimissääntö

text: Sen lisäksi nyt pätee


title: Tulon derivoimissääntö

text: jolloin yhtälöstä formula_21 saadaan


title: Tulon derivoimissääntö

text: Derivoidaan "ƒ"("x") = "x" sin("x"). Koska "x":n derivaatta on 2"x" ja sin("x"):n derivaatta on cos("x"), niin tulon derivoimissääntöä käyttämällä saadaan "ƒ" '("x") = 2"x" sin("x") + "x"cos("x").


title: Tulon derivoimissääntö

text: Tulon derivoimissääntöä voidaan käyttää myös useamman kuin kahden funktion yhtälöille. Esimerkiksi kolmen funktion tulon derivaatta on


Tulon derivoimissääntö


title: Tulon derivoimissääntö

text: Sääntö voidaan myös yleistää Leibnizin yleinen sääntö avulla "n":n asteen derivaatalle:


title: Tulon derivoimissääntö

text: Katso myös binomilause and binomikerroin.


title: Moorlands Totilas

text: Moorlands Totilas on kouluratsu, joka ylitti 90 prosentin pistemäärärajan kouluratsastuksessa ensimmäisenä maailmassa. Saavutus on toistaiseksi maailmanennätys Grand Prix -tason kouluratsastuksen vapaaohjelmissa.


title: Moorlands Totilas

text: Totilas siirtyi hollantilaisen Edward Galin ratsastettavaksi vuonna 2006. Ratsukko aloitti kilpailemisen vuonna 2008 ja rikkoi Anky van Grunsvenin hallussa pitämän maailmanennätyksen Grand Prix -tason kouluratsastuksen vapaaohjelmassa heinäkuussa 2009 tuloksella 89,50%. Myöhemmin ratsukko rikkoi oman ennätyksensä kahteen kertaan, ensin tuloksella 90,75% ja myöhemmin tuloksella 92,30%. Ratsukolla on myös tilillään maailmanennätystulos 86,460% Grand Prix Special -ohjelmasta, joka ratsastettiin Aachenissa heinäkuussa 2010. Pari voitti myös historiallisesti kolmoiskultaa kouluratsastuksessa ratsastuksen MM-kisoissa 2010.


title: Moorlands Totilas

text: KWPN (Royal Warmblood Studbook of the Netherlands) hyväksyi Totilaksen jalostukseen vuonna 2009. Ensimmäisellä jalostuskaudella hyväksyttiin 175 tammaa, mukaan lukien suomalainen Asher Ishtar. Varsa RH's Totally More myytiin Italiaan 33000 euron hintaan sen ollessa kolmen kuukauden ikäinen.


title: Moorlands Totilas

text: Lokakuussa 2010 ilmoitettiin saksalaisen hevoskasvattaja Paul Schockemöhlen ostaneen Totilaksen. Kauppahintaa ei kerrottu julkisuuteen, mutta huhujen mukaan hevosen hinta liikkui 9,5 miljoonan ja 15 miljoonan välillä. Schockemöhle ilmoitti myöhemmin Totilaksen siirtyneen saksalaisen kouluratsastajan Matthias Alexander Rathin ratsastettavaksi.


title: Kokonainen maa ja taivas

text: Kokonainen maa ja taivas on säveltäjä Kaj Chydeniuksen 40-vuotistaiteilijajuhlakonsertista taltioidun tv-ohjelman toinen osa. Se esitettiin Yle TV2:n Estradilla-sarjassa 15.9.2007. Juhlakonsertti pidettiin Helsingin Kulttuuritalolla 23.11.2004. Konsertissa esitettiin kaikkiaan 40 Chydeniuksen sävellystä, yksi laulu kultakin hänen säveltäjäuransa vuodelta. Tv-ohjelman ensimmäinen osa on nimeltään Kaj Chydenius ja 40 laulujen vuotta. Se nähtiin TV2:ssa jo Tapaninpäivänä 2004.


title: Kokonainen maa ja taivas

text: Tv-ohjelman tuotti Sunny Notes Oy, ja sen ohjasi Erkki Pohjanheimo. Ohjelma toteutettiin Tuotantotalo Wernen ulkotuotantoautolla ja Transmix Oy:n ääniautolla. Ohjelman kesto on 78’08”.


title: Paranoid (Pyhimyksen albumi)

text: Paranoid on rap-artisti Pyhimyksen 26. lokakuuta 2011 julkaisu studioalbumi. Albumi julkaistiin Monsp Recordsin kautta. Albumista julkaistiin myös vinyyliversio 30. marraskuuta 2011.


title: Paranoid (Pyhimyksen albumi)

text: Pyhimys kertoi Basson sivustolla lokakuussa 2011 lopettavansa soolouransa ja jättävänsä "Paranoidin" hänen viimeiseksi sooloalbumikseen. "Paranoid" nousi julkaisuviikollaan (44/2011) Suomen virallisen listan 16. sijalle. Albumilta julkaistiin syksyllä musiikkivideo, joka on koottu albumin eri kappaleista. Albumilta on julkaistu toinenkin musiikkivideo, jossa taustalla soi "#7 Paranoid" -kappale. Kumpikin musiikkivideo julkaistiin nimellä "Paranoid". Myös albumin kolmas musiikkivideo, jonka taustalla soi kappale "#5 Paranoid", julkaistiin nimellä "Paranoid".


title: Paranoid

text: Paranoid tarkoittaa seuraavia asioita:


title: Krimin gootti

text: Krimin gootti oli Krimin niemimaalla nykyisessä Ukrainassa Krimin goottien puhuma itägermaaninen kieli. Kieli katosi Krimiltä 1700-luvulla, ja siitä on jäänyt jälkeen vain ranskalaisen diplomaatin Ghislain de Busbecqin kokoamat noin sata sanaa. Busbecqin kokoamien sanojen perusteella kieli on päätelty gootiksi, mutta siinä on joitakin eroavaisuuksia siihenkin verrattuna.


title: Krimin gootti

text: Gootit tulivat Mustallemerelle 200-luvun aikana valloittaen suurimman osan sen pohjoisrannikosta mukaan lukien Krimin niemimaan. Myöhemmin hunnit valloittivat gootit, mutta kielen puhujia jäi Krimille suurimman osan paetessa länteen. Busbecq keräsi kielen sanoja ollessaan diplomaattina Istanbulissa Osmanien valtakunnassa 1550- ja 1560-luvuilla. Busbecq oli tunnettu kiinnostuksestaan kieliin ja Istanbulissa hän tapasi kaksi Krimiltä tullutta henkilöä. Toinen heistä oli Krimin goottia äidinkielenään puhuva ja toinen puhui kreikkaa. Myös jälkimmäinen tosin osasi Krimin goottia. Busbecq keräsi henkilöiltä Krimin gootin sanoja, mutta ei tiedetä tekikö hän sen tulkin välityksellä vai suoraan. Suurimman osan hänen aineistostaan on arveltu tulleen kreikan puhujalta, sillä hänen keräämässään aineistossa on vaikutteita kreikasta. Krimiltä gootti hävisi 1700-luvun aikana.


title: José María Medina

text: José María Medina Castejón (19. maaliskuuta 1826 Sensenti Keski-Amerikan liittovaltio – 23. tammikuuta 1878 Santa Rosa de Copán, Honduras) oli hondurasilainen sotilas ja poliitikko, joka toimi maansa presidenttinä useaan otteeseen. Hän oli lähes yhtäjaksoisesti presidenttinä 1864–1872 ja toimi tämän lisäksi muutamia kertoja viransijaisena.


title: José María Medina

text: Medina syntyi Sensentissä 1826. Hän osallistui 1840-luvulta lähtien moniin Hondurasin taisteluihin. Hän oli muun muassa syrjäyttämässä José Trinidad Cabañasia 1855 ja taistelemassa William Walkerin joukkoja vastaan 1856–1857. Medina valitaan Hondurasin parlamenttiin 1859. Presidentti Victoriano Castellanos Cortés kuoli joulukuussa 1862, jolloin Francisco Montes asetettiin väliaikaiseksi presidentiksi. Castellanosin ja El Salvadorin kirjoittaman rauhansopimuksen johdosta Guatemalan Rafael Carrera lähetti kenraali Vicente Cernan johtamat joukot Hondurasiin. Ne syrjäyttivät Montesin, ja Medina julistautui presidentiksi kesäkuussa 1863 Cernan tuella.


title: José María Medina

text: Medinan tilalle asetettiin vaaleja varten joulukuussa Francisco Inestroza. Medina valittiin vaaleissa uudeksi presidentiksi, ja hän astui virkaan helmikuussa 1864. Hän oli Hondurasin presidenttinä käytännössä yhtäjaksoisesti vuoteen 1872. Medinan ensimmäisellä kaudella laadittiin uusi perustuslaji, ja hän oli kauden päätteeksi viransijaisena presidenttinä, kunnes hänet valittiin uudestaan presidentiksi 1866. Kolmannen kauden aikana hondurasilaiskenraali Domingo Vásquezin joukot taistelevat hallitusta vastaan. Medina julistaa sodan El Salvadorille maaliskuussa 1871. Florencio Xatruch yrittää vallankaappausta ja julistaa huhtikuussa itsensä presidentiksi Nacaomessa. Hondurasin joukot pystyvät kaatamaan El Salvadorin presidentin Francisco Dueñasin pian tämän jälkeen, ja Xatruch lähtee maanpakoon Nicaraguaan. Medina palaa virallisesti presidentiksi 17. toukokuuta.


title: José María Medina

text: El Salvadorin Santiago González ja Guatemalan Miguel García Granados solmivat 1872 liberaalien liiton, ja González henkilökohtaisesti johti sotatoimia Medinaa vastaan. Kahden kuukauden taistelujen jälkeen González valtaa Comayaguan ja asettaa Medinan tilalle presidentiksi liberaalin Céleo Ariasin.


title: José María Medina

text: Medina palasi väliaikaiseksi presidentiksi syyskuussa 1876, kun Ponciano Leiva oli joutunut jättämään tehtävänsä. Hän oli virassa vain hetken, kun Marco Aurelio Soto valittiin uudeksi presidentiksi. Medinaa syytettiin kesäkuussa 1877 salaliitosta Soton hallintoa vastaan. Hänet tuomittiin kuolemaan, ja lopulta teloitusryhmä ampui hänet tammikuussa 1878 Santa Rosa de Copánissa.


title: Hesperian esplanadi

text: Hesperian esplanadi () on kapeahko Töölönlahden rannalta Taivallahdelle johtava puistovyöhyke Etu- ja Taka-Töölön rajalla Helsingissä. Sen reunoja pitkin kulkevat Eteläinen ja Pohjoinen Hesperiankatu. Sen kohdalla kannas, joka yhdistää Helsinginniemen ja siellä sijaitsevan Helsingin keskustan mantereeseen, on kapeimmillaan, noin kilometrin levyinen.


title: Hesperian esplanadi

text: Hesperiankadut alkavat Mannerheimintieltä, joka erottaa Hesperian esplanadin Töölönlahden rannalla olevasta Hesperian puistosta. Muut Hesperian esplanadin poikki kulkevat kadut ovat Töölönkatu, Runeberginkatu, Mechelininkatu ja Hietakannaksentie. Puistovyöhyke on Runeberginkadun itäpuolella noin 60 metrin, länsipuolella yli 100 metrin levyinen.


title: Hesperian esplanadi

text: Puistoon on istutettu muun muassa hevoskastanjoita. Siellä sijaitsevat myös sijaitsevat Veikko Myllerin suunnittelema Risto Rytin muistomerkki "Vastuun vuodet" vuodelta 1994 lähellä Mannerheimintietä sekä Matti Peltokankaan suunnittelema Lauri Kristian Relanderin muistomerkki "Alhaalta ylös, sisältä ulos" vuodelta 1996 Runeberginkadun kulmassa.


title: Hesperian esplanadi

text: Runebergin- ja Mechelininkatujen välisellä osuudella Hesperian esplanadilla on leikkipuisto Taivallahti, jossa on myös pieni uima-allas ja luistinrata. Iltaisin siellä oleva rakennus toimii Nuorisoasiainkeskuksen nuorisotilana.


title: Hesperian esplanadi

text:
Töölö oli vielä 1800-luvun lopulla selvästi varsinaisen kaupunkialueen ulkopuolella. Kuitenkin jo 1700-luvulla nykyisen Hesperiankadun kohdalla kulki Taivallahden rannalle johtava tie, "Edesviksvägen" (Taivallahdentie). Myöhemmin se sai nimen "Fattigsgårdsvägen" (Köyhäintalontie), koska sitä pitkin kuljettiin myös nykyisen Kivelän sairaalan alueella sijainneelle köyhäintalolle.
Nykyisen Hesperian esplanadin kohdalle on aikoinaan suunniteltu kanavaa, joka yhdistäisi Töölönlahden ja Taivallahden. Ensimmäisen kerran sellaista ehdotettiin vuonna 1891, tarkoituksena toisaalta edistää Töölönlahden veden vaihtuvuutta, toisaalta parantaa vesiliikenneyhteyksiä kaupungin eri satamien välillä. Töölön ensimmäiseen, Gustaf Nyströmin ja Lars Sonckin laatimaan ja vuonna 1906 vahvistettuun asemakaavaan kanava ei kuitenkaan sisältynyt, vaan sen paikalla oli vain normaalilevyinen katu nimeltä "Hesperiagatan", jonka länsipäässä olisi ollut Taivallahden tori. Kanavan rakentamista ehdotettiin kuitenkin pian tämän jälkeen uudestaan, ja laaditun suunnitelman mukaan sen rantoja pitkin olisivat kulkeneet Eteläinen ja Pohjoinen Hesperiankatu () Kanavan rakentamista perusteltiin myös esteettisillä syillä, mutta sen heikosti vaihtuvan veden pelättiin aiheuttavan terveydellisiä haittoja.


title: Hesperian esplanadi

text: Vuonna 1917 vahvistettiin alueen uusi asemakaava. Siinä kanavasuunnitelmasta oli luovuttu, mutta sen paikalle päätettiin rakentaa leveä puistokatu, joka myöhemmin voitaisiin tarvittaessa muuttaa kanavaksi. Päätökseen vaikutti erityisesti kaupungin asemakaavatoimikunnan lausunto, jonka mukaan suunnitteilla olleeseen Töölön kaupunginosaan oli ennestään varattu liian vähän puistoja.


title: Hesperian esplanadi

text: Puistoalue oli kallioinen, mutta 1930-luvulla se tasoitettiin, kun alueella toteutettiin Birger Brunilan suunnittelemat istutustyöt. Ne aloitettiin silloisen Turuntien (nyk. Mannerheimintien) puoleisesta päästä vuonna 1931 ja valmistuivat vuonna 1936, länsipäästä eli Taivallahden alueella kuitenkin vasta 1940-luvulla.


title: Chris Klug

text: Chris Klug (s. 18. marraskuuta 1972) on yhdysvaltalainen lumilautailija.


title: Chris Klug

text: Klug valittiin edustamaan maataan vuoden 1998 Naganon talviolympialaisiin. Hän sai heinäkuussa 2000 maksansiirron yhdeksän vuotta aiemmin todetun primaarin sklerosoivan kolangiitin takia. Vain 18 kuukautta leikkauksen jälkeen Klug valittiin uudelleen olympialaisiin eli vuoden 2002 Salt Lake Cityn talviolympialaisiin. Vuoden 2002 olympialaisissa hän voitti pronssimitalin. Hänet valittiin vielä Vancouverin talviolympialaisiin vuonna 2010 joissa oli seitsemäs eli edelleen lajissaan maansa paras.


title: Chris Klug

text: Klug on ainoa elinsiirron läpikäynyt, joka on osallistunut olympialaisiin. Samalla ainoa, joka on leikkauksensa jälkeen osallistunut kahdesti olympialaisiin ja ainoa olympiamitalin voittanut.


title: Lumi (täsmennyssivu)

text: Lumi tarkoittaa seuraavia:


title: Y Kant Tori Read

text: Y Kant Tori Read oli yhdysvaltalaisen laulaja-lauluntekijä Tori Amosin 1980-luvun loppupuolella toiminut yhtye.


title: Y Kant Tori Read

text: Amos perusti Y Kant Tori Read -yhtyeen vuonna 1986. Yhtyeeseen kuuluivat alun perin kitaristi Steve Caton, basisti Brad Cobb ja myöhemmin Guns N’ Roses - ja Velvet Revolver -yhtyeissä vaikuttanut Matt Sorum. Yhtyeen albumilla soittivat myös Steve Farris ja Paulinho da Costa. Y Kant Tori Read työskenteli muun muassa tuottaja Joe Chiccarellin ja lauluntekijä Kim Bullardin kanssa. Yhtyeen nimi Y Kant Tori Read (”why can’t Tori read”, suom. ”miksei Tori voi lukea”) tulee siitä, että Amos erotettiin nuorena Peabodyn musiikkikoulusta, koska hän ei halunnut lukea nuotteja vaan soittaa korvakuulolta.


title: Y Kant Tori Read

text: Yhtye julkaisi albumin "Y Kant Tori Read" vuonna 1988. Albumilta julkaistiin singlet ”The Big Picture” ja ”Cool On Your Island”. Kappaleesta ”The Big Picture” tehtiin musiikkivideo. Albumi ei menestynyt kaupallisesti ja yhtye hajosi pian sen julkaisemisen jälkeen.


title: Y Kant Tori Read

text: Levy-yhtiö Atlantic Records halusi kuitenkin pitää Amosin listoillaan sooloartistina. Hän julkaisi ensimmäisen sooloalbuminsa "Little Earthquakesin" vuonna 1992. Amosin saavutettua menestystä sooloartistina monet kuuntelijat kiinnostuivat Y Kant Tori Readin musiikista. Yhtyeen albumista ja singleistä tuli keräilyharvinaisuuksia, koska Amos kieltäytyi julkaisemasta niitä uudelleen. Hän on kuitenkin esittänyt myöhemmin livenä muutamia yhtyeen kappaleita kuten ”Cool On Your Island”. Kappaleen liveversio julkaistiin Amosin kokoelmaboksissa "The Original Bootlegs".


title: Lumi (albumi)

text: Lumi on suomalaisen avantgardejazzsäveltäjän, yhtyeenjohtajan ja rumpalin Edward Vesalan albumi, joka on nauhoitettu 1986 ja julkaistu ECM:n merkillä 1987.


title: Lumi (albumi)

text: Kritiikeissä albumi sai vaihtelevan vastaanoton.


title: Lumi (albumi)

text: "The Penguin Guide to Jazz" valitsi albumin keskeiseksi albumiksi listalleen "List of Crown albums in The Penguin Guide to Jazz".


title: Lumi (albumi)

text: Allmusicin katsauksessa albumi sai kaksi tähteä viidestä.


title: SMS Köln

text:
Köln tai Cöln on ollut ainakin viiden Saksan laivaston aluksen nimenä.
Kaiserliche Marine
Reichsmarine, josta 1935 muodostettiin Kriegsmarine
Länsi-Saksan laivasto


title: Eine Katainen

text: Eine Annikki Katainen, (s. 2. elokuuta 1928, Iisalmen maalaiskunta) on iisalmelainen kirjailija, joka on julkaissut teoksia vasta vanhemmalla iällä. Ensimmäinen kirja ilmestyi 1999. Katainen on myös kirjoittanut lehtiin artikkeleita.


title: Emden (1925)

text: Emden oli Saksan laivaston vuonna 1925 palvelukseenotettu kevyt risteilijä, joka palveli toisessa maailmansodassa. Alus oli luokkansa ainoa, ja se oli ensimmäinen ensimmäisen maailmansodan jälkeen Saksassa valmistettu sotalaiva.


title: Emden (1925)

text: Ensimmäisen maailmansodan tappio ja erityisesti Versailles’n rauhansopimuksen laivastoa rajoittavat artiklat jättivät Saksan käytännössä ilman laivastoa. Sen vahvuuteen kuului ainoastaan kourallinen ennen vuotta 1914 valmistuneita aluksia. Sodan jälkeinen levottomuus ja taloudellinen tilanne lisäsivät vaikeuksia entisestään ja loivat pohjan jatkuville Reichsmarinen alusten uudistuspaineille. Talous pakotti lisäksi leikkaamaan amiraliteetin suunnitteluosaston vahvuutta sekä valtion telakoiden kapasiteettia.


title: Emden (1925)

text: Vuonna 1921 risteilijä "Ariadne" saavutti 20 vuoden palvelusiän, ja se voitiin korvata rauhansopimuksen ehtojen mukaan uudella aluksella. Suunnittelutyö aloitettiin aluksen korvaamiseksi, ja siinä käytettiin sodassa saatuja kokemuksia ja jouduttiin huomioimaan rauhansopimuksen asettama rajoitus 6 000 tonnin uppoumasta. Uusi alus suunniteltiin pitkälti Saksan keisarikunnan laivaston viimeiseksi jääneen risteilijäluokan, Köln-luokan, piirustusten pohjalta.


title: Emden (1925)

text: Materiaalien puute, Ruhrin miehitys ja liittoutuneiden valvontakomission vaateet viivästyttivät aluksen valmistumista. Saman aikaisesti kuitenkin viivästyminen mahdollisti uusien valmistusmenetelmien hyödyntämisen kuten sähköhitsauksen.


title: Emden (1925)

text: Aluksen pääaseina oli kahdeksan 15 cm SK/L45 tykkiä, kuten "Cölnissä", mutta etummaiset oli asennettu toistensa yliampuviksi eikä rinnakkain. Alukselle ei asennettu kyljille tykkejä kuten ei muissakaan suurissa merivalloissa. Kaksoistornit oli tarkoitus ottaa palveluskäyttöön, mutta Rheinmetall ei kyennyt Ruhrin alueen miehityksen vuoksi toimittamaan niitä. Yksiputkiset asennukset kuluttivat kansipintaa niin paljon, että torpedoputkien lukumäärä puolitettiin suunnitellusta.


title: Emden (1925)

text: Alukselle asennettiin monipolttoainekattilat, vaikka alun perin siinä piti olla kuusi Schultz-öljykattilaa ja neljä Schultz-hiilikattilaa. Kattiloihin kytketty kaksi BBC Mannheim -turbiinimoottoria, jotka pyörittivät kumpikin omaa akselia. Akseleihin oli kytketty kolmilapaiset 3,75 metrin halkaisijan omaavat potkurit. Lisäksi aluksella oli sähköntuotantoa varten kolme 420 kilowatin dieselgeneraattoria. Hiiltä aluksen varastoissa oli 875 tonnia ja polttoöljyä 300 kuutiometriä maksimimäärän ollessa 859 kuutiota. Aluksen suojana oli 20–40 millimetrin teräskansi ja 50 millimetrin panssarivyö.


title: Emden (1925)

text: Hankinta hyväksyttiin vuoden 1921 suunnitelmassa. Alus tilattiin 7. huhtikuuta Reichsmarinewerft Wilhelmshavenilta, missä köli laskettiin vielä saman vuoden lopulla 8. joulukuuta telakkanumerolla 100. Alus laskettiin vesille 7. tammikuuta 1925 kumminaan vuonna 1914 uponneen "SMS Emdenin" päällikön Müllerin leski ja se otettiin palvelukseen 15. lokakuuta ensimmäisenä päällikkönään Kapitän zur See Förster.


title: Emden (1925)

text: Aluksen ensimmäiset vastaanottotestit suoritettiin Pohjanmerellä, minkä jälkeen niitä jatkettiin Itämerellä Kielistä Pillauhun. Propulsiojärjestelmätesteissä alus saavutti 29,1 solmun nopeuden 45 900 shp:lla. Huippunopeudeksi mitattiin 29,4 solmua. Testien aikana päädyttiin tulokseen, jonka mukaan tulenjohtopaikan rakenne oli liian monimutkainen ja lisäksi tehtiin muitakin löydöksiä, jotka edellyttivät korjauksia. Ensimmäisessä huollossa aluksen taistelumastoa lyhennettiin seitsemällä metrillä ja alukselle lisättiin 23 metrin masto. Lisäksi taaempaa savuhormia korotettiin kaksi metriä, minkä jälkeen kummankin hormin korkeus oli 19 metriä vesirajasta.


title: Emden (1925)

text: Tammikuun lopulla 1926 alus osallistui sotaharjoituksiin Pohjanmerenjoukkojen lippulaivana, minkä jälkeen aluksen miehistön koulutusta jatkettiin. Alus teki ensimmäisen vierailunsa Emdeniin 19.-20. syyskuuta. Vierailun aikana aluksen päällikkö luovutti kaupungille taulun, johon oli kaiverrettu "SMS Emdenillä" vuonna 1914 kaatuneiden miehistönjäsenten nimet. Samanaikaisesti vahvistettiin päätös, että alus aloittaisi suunnitellussa tehtävässään koululaivana ja 14. marraskuuta alukselle saapui 102 merikadettia.


title: Emden (1925)

text: Alus lähti 14. marraskuuta 1926 ensimmäiselle koulutuspurjehdukselleen, jonka aikana se kiersi koko pallon palaten Wilhelmshaveniin 14. maaliskuuta 1928. "Emden" teki kaikkiaan yhdeksän pitkää koulutuspurjehdusta kaikilla maailman merillä. Aluksen etumasto kevennettiin etupainon vähentämiseksi, kun uusi pidemmän kannan etäisyysmittari asennettiin.


title: Emden (1925)

text: Alus oli modernisoitavana 1933–1934, jolloin alus muutettiin täysin öljykäyttöiseksi, päämastoa lyhennettiin ja uusi masto tehtiin takimmaisen savuhormin tasalle. Savuhormeja lyhennettiin kahdella metrillä.


title: Emden (1925)

text: Toisen maailmansodan alussa alus vaurioitui lievästi Britannian ilmavoimien lentokoneen törmättyä alukseen Wilhelmshavenin satamassa. Huhtikuussa 1940 alus kuului Norjan maihinnousun osasto viiteen, jonka tehtävänä oli hyökätä Osloon. Seuraavana vuonna Saksan hyökättyä Neuvostoliittoon alus tulitti Sõrvenniemen ja Itämeren saarten rannikkopattereita.


title: Emden (1925)

text: Pääosan sodasta se kuitenkin oli koululaivana miinanlaskuoperaatioita lukuun ottamatta. Syyskuussa 1944 alus määrättiin Skagerrakiin, mutta se ajoi 9. joulukuuta Oslovuonossa karille. Karl Dönitz määräsi aluksen korjattavaksi Königsbergiin, mihin se saapui joulupäivänä. Neuvostojoukkojen eteneminen keskeytti korjaukset, ja se lähti 23. tammikuuta merelle.


title: Emden (1925)

text: Aluksen tykit oli asennettu ja loput koneet korjattu Gotenhafenissa ennen aluksen matkan jatkumista 2. helmikuuta. Korjausten piti jatkua Kielissä, mutta 12. maaliskuuta alukseen osui neljästi ilman vesirajan alapuolisia vaurioita. Alukseen osui 13. huhtikuuta pommi, joka läpäisi kattilahuone numero kolmen. Lopulta 13. huhtikuuta alukseen osui jälleen ja lähelle osunut pommi aiheutti vuodon aluksen maatessa matalikolla Heikendorferbuchtissa. Alus poistettiin palveluksesta 26. huhtikuuta, kun sen miehistö oli siirretty tukemaan maajoukkojen taistelua. Alus tuhottiin räjäyttämällä 3. toukokuuta hieman ennen antautumista.


title: Jukka Komppa

text: Jukka Samuli Komppa (s. 14. tammikuuta 1958 Vaala) on suomalainen kirjailija.


title: Jukka Komppa

text: Jukka Komppa työskenteli Keskisuomalaisessa 1981–1996. Tänä aikana hän opiskeli myös Jyväskylän Yliopistossa, jossa hänen pääaineenaan oli yleinen historia. Komppa teki historiasta lisensiaatintyönsä 1993 ja väitteli tohtoriksi 1995.


title: Jukka Komppa

text: Komppa on kehittänyt Jyväskylää kulttuurikaupunkina myös yhdistyselämässä. Hän on ollut Jyväskylän suomalais-saksalaisen yhdistyksen varapuheenjohtajana ja hallituksessa ja Suomen maakuntakirjailijoiden varapuheenjohtajana. Lisäksi hän on Keski-Suomen kulttuuriyhdistys ry:n perustajia ja toimii sen hallituksessa. Kompan elämässä ovat tärkeitä perhe, ystävät ja yleensäkin sosiaaliset suhteet.


title: Jukka Komppa

text: Komppa sai Jorma ja Eila Tiaisen rahaston kannustuspalkinnon vuonna 2000. Hän oli myös Helsingin Sanomain kirjallisuuspalkinnon ehdokkaana teoksella "Vihan pidot" vuonna 1997.


title: Jukka Komppa

text: Kompan äiti oli keskipohjalainen, isä Karjalan siirtolainen. Hän syntyi Vaalassa Oulujärven rannalla ja muutti jo puolivuotiaana Ranualle, jossa asui 20 vuotta. Teoksessaan "Aukeilla hillasoilla" hän kuvaa 1970-luvun alun Ranuaa.


title: Jukka Komppa

text: Kirjoissaan Jukka Kompalla on usein historiallinen pohja, ja esim. vuonna 2010 ilmestyneessä teoksessaan "Leningradin valloitus" historiaa on käsitelty vaihtoehtoisesta näkökulmasta.


title: SMS Schlesien

text: SMS Schlesien oli Saksan keisarikunnan laivaston Deutschland-luokan taistelulaiva.


title: SMS Schlesien

text: Alus tilattiin Schichaulta Danzigista ja sen köli laskettiin 19. marraskuuta 1904. Alus laskettiin vesille 28. toukokuuta 1906 ja se valmistui 5. toukokuuta 1908.


title: SMS Schlesien

text: "Schlesien" liitettiin palvelukseen otettaessa Avomerilaivaston 1. taistelulaivueeseen, jonka mukana se oli ensimmäisen maailmansodan kaksi ensimmäistä vuotta. Alus siirrettiin 2. taistelulaivueeseen yhdessä neljän sisaraluksensa kanssa.


title: SMS Schlesien

text: Alus osallistui Skagerrakin taisteluun touko-kesäkuun vaihteessa 1916, jonka aikana se ei kuitenkaan ollut kuin hetken tulitoiminnassa. Taistelun jälkeen se oli vartiolaivana, kunnes alus poistettiin palveluksesta 1917 siirtämällä se koululaivaksi.


title: SMS Schlesien

text: Versailles’n rauha salli Saksan pitää ainoastaan kahdeksan vanhentunutta taistelulaivaa, joista yhtenä "Schlesien". Keisarillisesta laivastosta muodostettu Reichsmarine modernisoi aluksen, ja se siirrettiin uudelleen koululaivaksi.


title: SMS Schlesien

text: Toisessa maailmansodassa alus osallistui Norjan maihinnousuun huhtikuussa 1940 ja sen jälkeen palasi koulutustehtäviin. Uransa lopun alus oli ilmatorjunta-aluksena Itämerellä. Huhtikuussa 1945 alus oli matkalla Swinemündeen täydentämään varastojaan ja toimittaakseen evakuoimansa haavoittuneet maihin, kun se osui miinaan. Alus upposi matalaan veteen, jolloin pääosa sen aseista jäi toimintakykyiseksi.


title: Teuvo Teräväinen

text: Teuvo Henri Matias Teräväinen (s. 11. syyskuuta 1994 Helsinki) on suomalainen jääkiekkoilija, joka pelaa NHL-joukkue Carolina Hurricanesissa. Teräväinen on Stanley Cup -voittaja ja nuorten maailmanmestari. Chicago Blackhawks varasi hänet ensimmäisellä kierroksella 18. pelaajana . Teräväisen vahvuuksiin kuuluu kiekonhallinta, pelinäkemys ja luovuus ja hänen heikkouksiinsa kuuluu fyysisyyden puute.


title: Teuvo Teräväinen

text: Teräväinen on Helsingin Kojoottien kasvatti. Hän siirtyi juniori-ikäisenä Jokereihin, jonka C-nuoria hän edusti kaudella 2008–2009, jolloin hän voitti C-nuorten Suomen-mestaruuden. Kaudella 2009–2010 Teräväinen edusti pääasiassa B-nuoria, mutta oli C-nuorten kanssa voittamassa Suomen-mestaruutta. Hän voitti kaudella joukkueen C-nuorten sisäisen runkosarjan piste- ja maalipörssin tehoilla 16+19=35. Kaudella 2010–2011 hän pelasi pääosin A-nuorissa. KHL-joukkue Lokomotiv Jaroslavl varasi Teräväisen ensimmäisellä kierroksella 23. pelaajana vuonna .


title: Teuvo Teräväinen

text: Kaudeksi 2011–2012 Teräväinen nostettiin Jokereiden SM-liigarinkiin. Hän pelasi miesten joukkueessa jo European Trophy -harjoitusturnauksessa neljä ottelua tehden yhden maalin. A-nuorissa kautensa aloittanut 17-vuotias Teräväinen teki SM-liigadebyyttinsä kuitenkin 18. lokakuuta 2011 vieraissa JYPiä vastaan, jolloin hän korvasi ylävartalovammasta kärsineen Janne Lahden. Kolmosketjussa Juhani Tyrväisen ja Jani Ridan kanssa pelannut Teräväinen sai jääaikaa 13.48 minuuttia. Ensimmäisen SM-liigamaalinsa hän teki neljännessä liigaottelussaan 25. lokakuuta 2011 ylivoimalla JYPiä vastaan.


title: Teuvo Teräväinen

text: Teräväinen vakiinnutti loukaantumisten myöta paikkansa Jokereiden liigajoukkuessa, jossa tulokaskausi toi 40 runkosarjaottelussa tehot 11+7=18, joilla hän oli tulokkaiden pistepörssin kolmas. Kevään 2012 pudotuspeleissä Teräväinen teki yhdeksässä ottelussa tehot 2+4=6. Hänen liigauransa ensimmäinen pudotuspelimaali syntyi hyvään paikkaan, sillä se ratkaisi Jokereille 3–1-vierasvoittoon päättyneen kolmannen puolivälieräottelun Helsingin IFK:ta vastaan. Teräväinen palkittiin ottelun "Ilta-Sanomien" kahden tähden tähtipelaajana. Hän voitti kauden päätteeksi SM-pronssia ja palkittiin koko SM-liigan parhaana tulokkaana Jarmo Wasaman muistopalkinnolla. Teräväinen pelasi kauden aikana miesten pelejä myös kolmen ottelun verran lainalla Mestis-joukkue Kiekko-Vantaassa. Hän vahvisti Jokereiden A-nuoria myös kevään 2012 pudotuspeleissä, jotka päättyivät SM-hopeaan.


title: Teuvo Teräväinen

text: Tammikuussa 2012 NHL:n kykyjenetsijäpalvelu listasi Teräväisen Euroopassa pelaavien kenttäpelaajien rankingissa 7. sijalle NHL:n varaustilaisuuteen 2012. Huhtikuussa hän nousi rankingissa sijalle 2. Teräväisen edellä oli vain ruotsalainen Filip Forsberg. Teräväinen varattiin Chicago Blackhawksiin ensimmäisellä kierroksella varausnumerolla 18.


title: Teuvo Teräväinen

text: Kausi 2012–2013 oli Teräväiselle ensimmäinen kokonainen SM-liigassa ja se toi hänelle 44 runkosarjaottelussa tehot 13+18=31 sekä kuudessa playoff-ottelussa tehot 1+1=2. Alkukausi oli Teräväiselle vaikea, mutta hän pääsi kauden edetessä edelliskauden tasollensa palattuaan laitahyökkääjän tontille. 13. lokakuuta 2012 vierasottelussa Pelicansia vastaan Teräväinen kärsi sormimurtuman ja hän oli loukkaantuneena muutaman viikon ajan. Teräväinen pelasi kauden aikana myös yhden ottelun lainalla Kiekko-Vantaassa.


title: Teuvo Teräväinen

text: Elokuussa 2013 Teräväinen solmi kolmivuotisen ja 2,775 miljoonan dollarin arvoisen tulokassopimuksen Chicago Blackhawksin kanssa, mutta hän sopi samalla pelaavansa ensimmäisen sopimuskautensa 2013–2014 vielä lainalla Jokereissa. Teräväinen voitti joukkueen sisäisen piste- ja syöttöpörssin tehoilla 9+35=44. Hän aloitti kautensa nihkeästi, eikä pystynyt vielä syyskaudella kantamaan Jokereiden ykkössentterin viittaa. Alle 20-vuotiaiden MM-kilpailujen jälkeen Teräväinen onnistui kuitenkin nostamaan tasoaan huimasti, kun loppukausi toi tehot 6+27=33. Parhaimmillaan hänen pisteputkensa kesti 13 runkosarjaottelua. Teräväinen valittiin SM-liigan tammikuun 2014 kuukauden pelaajaksi.


title: Teuvo Teräväinen

text: SM-liigakauden 2013–2014 päätyttyä, maaliskuussa 2014 Teräväinen liittyi Chicago Blackhawksin NHL-joukkueen vahvuuteen. Hän pelasi syksyn 2013 harjoitusotteluissa numerolla 23, mutta Teräväisen omasta toiveesta hän sai debyyttiinsä käyttöönsä Jokereista tutun numeron 86. Nöyryyden edistämisen vuoksi NHL:n tulokaspelaajien pelinumerot ovat usein seuran päätettävissä, joten Blackhawks teki harvinaisemman poikkeuksen annettuaan Teräväisen valita itse numeronsa. Hän pelasi ensimmäisen NHL-ottelunsa 25. maaliskuuta 2014 Dallas Starsia vastaan. Teräväinen sai jääaikaa 11.39 minuuttia ja hän voitti kaikki seitsemän aloitustaan. Teräväinen pelasi kolme NHL-ottelua ilman tehopisteitä, jonka jälkeen Blackhawks lähetti hänet loppukaudeksi farmijoukkue Rockford IceHogsiin, AHL:ään. Siellä Teräväinen pelasi viisi runkosarjaottelua tehden kaksi maalia.


title: Teuvo Teräväinen

text: Kauden 2014–2015 Teräväinen aloitti vielä Rockfordissa. Tammikuussa 2015 hän sai kutsun Chicagon NHL-kokoonpanoon. Noston jälkeen viidennessä ottelussaan Teräväinen teki ensimmäisen maalinsa NHL:ssä 17. helmikuuta 2015 Winnipeg Jetsiä vastaan. Kaksi ottelua tämän jälkeen hän pelasi ensimmäisen useamman pisteen ottelunsa tehdessään yhden maalin ja saadessaan yhden maalisyötön Arizona Coyotesia vastaan pelatussa ottelussa 21. tammikuuta. Teräväinen nousi puheenaiheeksi NHL:ssä ratkaistuaan panoksellaan Stanley Cupin ensimmäisen finaaliottelun Tampa Bay Lightningia vastaan. Hän teki kolmannessa erässä Blackhawksin 1–1-tasoituksen ja alusti kiekonriistollaan Antoine Vermetten voittomaalin. Hänestä tuli NHL:n neljänneksi nuorin Stanley Cupin finaaleissa maalin tehnyt (20 vuotta ja 265 päivää) pelaaja ja toiseksi nuorin useamman pisteen ottelussa tehnyt pelaaja sitten vuoden 1990. Teräväinen voitti Stanley Cupin heti tulokaskaudellaan tehden 18 playoff-ottelussa tehot 4+6=10. Hän oli finaalisarjan tehokkain pelaaja. Kaudella 2015–2016 Teräväinen pelasi monessa eri kentässä, eikä selkeää roolia löytynyt. Hän iski kaudella tehot 13+22.


title: Teuvo Teräväinen

text: Teräväinen kaupattiin Carolina Hurricanesiin 15. kesäkuuta 2016 yhdessä hyökkääjä Bryan Bickellin kanssa. Chicago Blackhawks sai kaupassa 2. kierroksen varausvuoron kesän ja 3. kierroksen varausvuoron kesän . Kaudella 2016–2017 hän teki 81:ssä ottelussa tehot 15+27. Teräväinen solmi 2017 kahden vuoden Hurricanesin kanssa jatkosopimuksen, joka takaa hänelle 2,86 miljoonan dollarin tulot/vuosi.


title: Teuvo Teräväinen

text: Teräväinen pelasi alle 20-vuotiaiden MM-kilpailuissa vuosina 2013 ja 2014. Hän oli ensimmäisessä turnauksessa tehoilla 5+6=11 Suomen kolmanneksi paras pistemies ja sijoittui koko turnauksen pistepörssissä neljänneksi. Teräväinen voitti koko vuoden 2014 turnauksen piste- ja syöttöpörssin tehoilla 2+13=15 sekä tehotilaston lukemalla +11. Hän toimi Suomen kapteenina ja johdatti joukkueen maailmanmestaruuteen. Teräväinen valittiin turnauksen tähdistökentälliseen.


title: Teuvo Teräväinen

text: Teräväinen pelasi myös alle 18-vuotiaiden MM-kilpailuissa vuosina 2011 ja 2012. Hän jakoi jälkimmäisessä turnauksessa Suomen sisäisen syöttöpörssin voiton Henrik Haapalan ja Esa Lindellin kanssa. Teräväinen pelasi myös alle 18-vuotiaiden Ivan Hlinkan muistoturnauksessa vuosina 2010 ja 2011, joista jälkimmäisen turnauksen piste- ja syöttöpörssin hän voitti tehoilla 4+6=10.


title: Teuvo Teräväinen

text: Teräväinen edusti myös vuonna 2011 alle 17-vuotiaiden maajoukkuetta World U-17 Hockey Challengessa sekä Euroopan nuorten olympiafestivaaleissa, jotka päättyivät hopeaan. Teräväinen valittiin jälkimmäisessä turnauksessa myös parhaaksi hyökkääjäksi ja finaalissa Suomen parhaaksi pelaajaksi.


title: Teuvo Teräväinen

text: Suomen A-maajoukkueessa Teräväinen on pelannut viisi ottelua tehopistein 1+2=3. Hän osallistui Suomen MM-leiriryhmään vuoden 2014 turnaukseen. Teräväinen teki A-maajoukkuedebyyttinsä 24. huhtikuuta 2014 Košicessa Slovakiaa vastaan. Hän teki ottelussa myös ensimmäisen A-maajoukkuemaalinsa. Teräväinen myös syötti Suomen 3–0-voittoon päättyneen ottelun avaus- ja ratkaisumaalin, jonka teki Michael Keränen. Hän lopulta putosi viimeisten joukossa lopullisesta kisajoukkueesta.


title: Teuvo Teräväinen

text: Syksyllä 2016 Teräväinen pelasi Suomen World Cup -joukkueessa. Hän pelasi kahdessa ottelussa sekä kahdessa harjoitusottelussa ilman tehopisteitä.


title: Teuvo Teräväinen

text: Teräväisen pikkuveli Eero pelaa puolustajana ja hän on HIFK:n sopimuspelaaja.


title: Teuvo Teräväinen

text: Teräväisen pikkusisko Sofia pelaa niin ikään jääkiekkoa ja on päässyt debytoimaan naisten SM-sarjassa Espoo Unitedin riveissä kaudella 2016–2017. Ensimmäiset ottelunsa pääsarjatasolla hän pelasi 14-vuotiaana.


title: Henri Ikonen

text: Henri Ville Ikonen (s. 17. huhtikuuta 1994 Savonlinna) on suomalainen jääkiekkoilija, joka pelaa KHL-joukkue Jokereissa. Ikonen on pelipaikaltaan vasen laitahyökkääjä, mutta osaa hän osaa pelata myös keskellä. Jokereiden GM Jari Kurrin mukaan Ikonen on luotettava ja työteliäästi molempiin suuntiin pelaava hyökkääjä.


title: Henri Ikonen

text: Ikonen on Savonlinnan Pallokerhon kasvatti. Hän pelasi jo 15-vuotiaana suurimman osan kaudesta 2009–2010 seuran A-nuorissa II-divisiojoukkueessa ja oli 13 osumallaan SaPKon kolmanneksi paras maalintekijä. Ikonen oli vain 16-vuotias, kun hän teki 2+1-vuotisen sopimuksen Kalevan Pallon SM-liigajoukkueen kanssa kesäkuussa 2010. Ikonen pelasi suurimman osan kaudesta 2010–2011 joukkueen A-nuorissa, mutta hän vahvisti myös B-nuoria.


title: Henri Ikonen

text: Kaudella 2011–2012 Ikonen teki SM-liigadebyyttinsä. Hän pelasi ensimmäisen SM-liigaottelunsa 17-vuotiaana 18. lokakuuta 2011 vieraissa Tampereen Ilvestä vastaan ja sai ottelussa jääaikaa 8.16 minuuttia. Ikonen teki SM-liigauransa ensimmäisen tehopisteen 1. marraskuuta 2011 vieraissa Rauman Lukkoa vastaan syötettyään Iiro Pakarisen maalin. Yhteensä hän pelasi kauden aikana kahdeksan SM-liigaottelua. Ikonen edusti KalPan miesten joukkuetta jo kolmen ottelun verran European Trophyssa syksyllä 2011. Hän pelasi kautensa kuitenkin suurimmaksi osaksi KalPan A-nuorissa, joiden toiseksi paras pistemies Ikonen oli tehoilla 17+28=45. Kevään 2012 pudotuspeleissä hän oli kahdeksalla osumallaan joukkueen paras maalintekijä. Marraskuussa 2011 Ikonen solmi KalPan kanssa kolmivuotisen jatkosopimuksen.


title: Henri Ikonen

text: KHL-joukkue Donbass Donetsk varasi Ikosen 131. pelaajana toukokuussa . Samana kesänä hänet varasi myös OHL-joukkue Kingston Frontenacs 66. pelaajana . Ennen SM-liigakauden alkua, syyskuussa 2012 Ikonen päätti siirtyä Frontenacsiin kaudeksi 2012–2013. Hän oli tehoilla 22+29=51 joukkueen paras pistemies.


title: Henri Ikonen

text: Tampa Bay Lightning varasi Ikosen kuudennella kierroksella 154. pelaajana . Kaudeksi 2013–2014 hän oli palaamassa aiemmin tehdyn sopimuksensa mukaisesti KalPaan, mutta heinäkuussa joukkue lainasi hänet kauden ajaksi kuitenkin takaisin Frontenacsiin. Ikonen oli joukkueen toiseksi paras pistemies Sam Bennettin jälkeen tehoilla 25+45=70. Huhtikuussa 2014 hän teki kolmivuotisen tulokassopimuksen Tampa Bay Lightningin kanssa. Ikonen liittyi samalla loppukaudeksi Lightningin farmijoukkue Syracuse Crunchiin, AHL:ään.


title: Henri Ikonen

text: Kausi 2014–2015 oli Ikoselle varsinainen tulokaskausi AHL:ssä. Hän vietti siellä koko kauden ja teki 59 runkosarja- ja kolmessa playoff-ottelussa tehot 5+8=13. Kaudella 2015–2016 Ikonen pelasi myös kolme ottelua ECHL-joukkue Greenville Swamp Rabbitsissa. Kaudella 2016–2017 hän teki AHL:n yhden kauden piste-ennätyksensä tehoilla 6+11=17. Ikonen ei lopulta pelannut tulokassopimuksensa aikana otteluakaan NHL:ssä.


title: Henri Ikonen

text: Kaudeksi 2017–2018 Ikonen siirtyi kaksivuotisella sopimuksella KHL-joukkue Jokereihin. Hänen tulokaskautensa toi siellä 35 runkosarja- ja neljässä playoff-ottelussa tehot 4+9=13. Heinäkuussa 2018 Ikosen sopimusta joukkueen kanssa jatkettiin kahdella vuodella kevääseen 2021 saakka.


title: Henri Ikonen

text: Ikonen pelasi alle 20-vuotiaiden MM-kilpailuissa vuonna 2014, jolloin hän voitti maailmanmestaruuden. Vuotta aiemmin Ikonen kuitenkin putosi alle 20-vuotiaiden MM-leiriryhmästä vuoden 2013 turnaukseen.


title: Henri Ikonen

text: Ikonen pelasi alle 18-vuotiaiden MM-kilpailuissa vuonna 2012. Hän pelasi myös alle 18-vuotiaiden Ivan Hlinkan muistoturnauksessa vuonna 2011 sekä edusti alle 17-vuotiaiden maajoukkuetta vuonna 2011 World U-17 Hockey Challengessa sekä Euroopan nuorten olympiafestivaaleilla, jotka päättyivät hopeaan. Ikonen jakoi kolmella osumallaan koko turnauksen maalipörssin voiton Slovakian Marek Novákin ja Venäjän Anton Slepyševin kanssa.


title: Henri Ikonen

text: Suomen A-maajoukkueessa Ikonen on pelannut kolme ottelua ilman tehopisteitä. Hän teki A-maajoukkuedebyyttinsä Channel One Cupin Tampereen Hakametsän jäähallissa pelatussa avausottelussa 13. joulukuuta 2018 Tšekkiä vastaan. Ikonen merkittiin Suomen nelosketjun oikeaan laitaan Jani Lajusen ja Jere Sallisen viereen.


title: Henri Ikonen

text: Ikosen isä Jari on entinen alempien sarjojen jääkiekkoilija.